hotchpotch/miracl-hf-unified huggingface dataset:
বাহরাইন জাতীয় হ্যান্ডবল দল
বাহরাইন জাতীয় হ্যান্ডবল দল আন্তর্জাতিক হ্যান্ডবলে বাহরাইনের প্রতিনিধিত্ব করে। এটি বাহরাইন হ্যান্ডবল ফেডারেশন দ্বারা নিয়ন্ত্রিত হয়ে থাকে। বর্তমান দলটির কোচ হলেন রিস্তু ভোহা।
সৈনিক স্কুল, গোয়ালপারা
সৈনিক স্কুল হল সামরিক বিদ্যালয়।
৯৬৪ সালের ১২ নভেম্বর এটি ভারতের প্রতিরক্ষা মন্ত্রালয়ের অধীনে প্রতিষ্ঠা করা হয়েছিল। বর্তমানে এটি আবাসিক বিদ্যালয়।
১৯৬১ সালে তৎকালীন ভারত এর প্রতিরক্ষা মন্ত্রী ভি. কে. মেননে প্রতিষ্ঠা করার কথা উত্থাপন কৰে। প্রথমে ভারতে ১৮টি সৈনিক স্কল প্রতি২ষ্ঠ করা হয়। ১৯৬৪ সালের ১২ নভেম্বর অসমের গোয়ালপারা জিলা তে এই বিদ্যালয়খন স্থাপন করা হয়।
সৈনিক স্কুল, গোয়লপারা ভারত এর উত্তর-পূব অঞ্চল এ অবস্থিত। এই অঞ্চলের মণিপুর এর ইম্ফল তে অন্য এখন সৈনিক স্কুল প্রতিষ্ঠা করা হয়েছে। এই বিদ্যালয়টি এখন গোয়ালপারা শহর থেকে ১৮ কিঃমিঃ দূরত্বে অবস্থিত। এটির নিকটর্বতী রেল স্টেশন হচ্ছে গোয়ালপারা। দূরত্ব প্রায় ২৩ কিঃমিঃ।
শেফালী (দ্ব্যর্থতা নিরসন)
শেফালী বলতে বোঝানো হতে পারে,
ক্রোয়েশিয়া জাতীয় ক্রিকেট দল
ক্রোয়েশীয় ক্রিকেট দল আন্তর্জাতিক ক্রিকেটে ক্রোয়েশিয়ার প্রতিনিধিত্ব করে। তারা ২০০১ সালে আইসিসি এর অনুমোদিত সদস্য হয়।
রনি তালুকদার
রনি তালুকদার (জন্ম: ২৯ মে, ১৯৮৯) নারায়ণগঞ্জ জেলায় জন্মগ্রহণকারী বাংলাদেশের একজন উদীয়মান ক্রিকেটার। একজন ব্যাটসম্যান যিনি ঢাকা বিভাগে ওডিআই খেলে থাকেন।
ঘরোয়া ক্রিকেটে সাম্প্রতিককালে যে কজন নিয়মিত পারফরম করে যাচ্ছিলেন রনি তাদের একজন। তিনি অনূর্ধ্ব-১৯ বিশ্বকাপ ক্রিকেট ২০০৮ এ বাংলাদেশ দলের স্কোয়াডে ছিলেন। এছাড়া তিন প্রিমিয়ার লিগে প্রাইম দোলেশ্বরের হয়ে নিয়মিতই পারফরম করেছেন তিনি। দুটো অপরাজিত সেঞ্চুরি নিয়ে প্রিমিয়ার লীগে তাঁর মোট রান ছিল ৭১৪। জাতীয় ক্রিকেট লিগে করেছিলেন একটি ডাবল সেঞ্চুরি (২২৭) আর একটি বড় শতক (১৬৩)। ২০১৫ সালের পাকিস্তানের সাথে একদিনের ক্রিকেট তাকে আবার দলে নেওয়া হয় ।
প্যারিস কমিউন
প্যারিস কমিউন () হচ্ছে ১৮৭১ সালের ১৮ মার্চ থেকে ২৮ মে পর্যন্ত প্যারিস পরিচালনাকারী বিপ্লবী সমাজতান্ত্রিক সরকার। প্যারিসের মজুরদের দ্বারা প্রতিষ্ঠিত শ্রমিক শ্রেণির এই বিপ্লবী সরকার ৭৩ দিন টিকে থাকে। কমিউনের নির্বাচন ২৬ মার্চ অনুষ্ঠিত হয় এবং উক্ত নির্বাচনে ২০,০০০ অধিবাসীর বিপরীতে একজন হিসেবে ৯২ সদস্যের একটি কমিউন কাউন্সিল নির্বাচিত করা হয়। প্যারিস কমিউন রাষ্ট্র থেকে গির্জা এবং গির্জা থেকে স্কুলকে বিচ্ছিন্ন করে, স্থায়ী সৈন্যবাহিনীর বদলে আনে সর্বজনীন রূপে সশস্ত্র জনগণকে, জনগণ কর্তৃক বিচারক ও রাষ্ট্রের কর্মচারীদের নির্বাচন চালু করে, স্থির করে রাষ্ট্রের কর্মচারীদের বেতন শ্রমিকদের বেতনের বেশি হওয়া চলবে না, শ্রমিক ও শহুরে গরিবদের অর্থনৈতিক অবস্থা উন্নয়নে একগুচ্ছ ব্যবস্থা ইত্যাদি নেয়। কার্ল মার্কসের ভাষায় প্যারিস কমিউন ছিল প্রথম শ্রেনীহীন রাষ্ট্র, যেখানে সর্বহারার একনায়কত্ব প্রতিষ্ঠা হয়। মার্ক্স ধারনা করেছিলেন কমিউনের পতন ঘটতে পারে কারণ উপযুক্ত সময় এবং পরিস্থিতি ব্যতিরেকে এই সশস্ত্র সংগ্রামে শ্রমিক শ্রেনী সাময়িক বিজয়ী হয়েছে। এতদসত্ত্বেও তিনি মনে করেছেন সমাজতান্ত্রিক ইতিহাসের প্রেক্ষাপটে কমিউনের গুরুত্ব অপরিসীম।
প্যারিস কমিউন ছিল পৃথিবীর প্রথম প্রলেতারিয়েতের একনায়কত্বের বৈশিষ্ট্যসম্পন্ন এক রাষ্ট্র। ভ্লাদিমির ইলিচ লেনিনের "রাষ্ট্র ও বিপ্লব" নামক বইটি পাঠ করলেও বোঝা যাবে যে ১৮৭১ সালের প্যারিস কমিউনের অভিজ্ঞতার আলোকে শ্রমিক শ্রেণির একনায়কত্ব প্রতিষ্ঠার শর্তগুলো তিনি কিভাবে উপস্থাপন করেছেন। ইতিহাসের সর্বপ্রথম প্রতিষ্ঠিত শ্রমিক রাষ্ট্র প্যারিস কমিউনের প্রধান চারটি র্শত ছিল, যেমন,
১৮৭১ সালের ২১ মে তিয়েরের প্রতিবিপ্লবী সৈন্য প্যারিস প্রবেশ করে ও প্যারিস শ্রমিকদের ওপর নিষ্ঠুর দমননীতি চালায়। প্রায় ৩০,০০০ জন নিহত, ৫০,০০০ জন ধৃত ও হাজার হাজার লোক কারাদণ্ডিত হয়। বুর্জোয়া সেনাপতিবৃন্দের ঘোষিত নীতি ছিল 'কোনো দয়ামায়া দেখানো চলবে না'। কমিউনার্ড বা কমিউনের সেনানীদের দমন করতে তারা যে ভয়াবহ অত্যাচার ও বর্বরতার পরিচয় দিয়েছিল তা বর্ননাতীত। যত্রতত্র গুলি করে, বেয়নেট দিয়ে খুঁচিয়ে, আগুন দিয়ে ইত্যাকার উপায়ে ভার্সাই সেনারা হত্যা করে সাধারন মানুষদের। এমনকি এই গনহত্যা থেকে নারী, শিশু, বৃদ্ধরাও ছাড় পায়নি।
নিজপাড়া ইউনিয়ন
নিজপাড়া ইউনিয়ন বাংলাদেশের দিনাজপুর জেলার বীরগঞ্জ উপজেলার একটি ইউনিয়ন।
বীরগঞ্জ উপজেলার একটি ইউনিয়ন হল নিজপাড়া ইউনিয়ন। উত্তরে মোহনপুর ইউনিয়ন, পশ্চিমে মরিচা ইউনিয়ন, দক্ষিণে সুজালপুর ইউনিয়ন এবং পূর্বে খানসামা উপজেলা। অত্র ইউনিয়ন উন্নয়নে বেশ কিছু ভালো এনজিও কাজ করছে।
৬নং নিজপাড়া ইউনিয়নের বর্তমান চেয়ারম্যান এমএ খালেক সরকার ও ১২ জন ইউপি মেম্বার রয়েছেন।পা ড়া ইউনিয়ন ৯৪৮৭ একর আয়তন নিয়ে ইউনিয়ন পরিষদ চালায় জনগণের ভোটে নির্বাচিত চেয়ারম্যান। ২০০১ ইং সালের পরিসংখ্যান জরিপ অনুসারে এই ইউনিয়নে গ্রাম ভিত্তিক মোট জনসংখ্যা :২৫৯৯৪ জন। মোট জনসংখ্যার ১৩৩৪০ জন পুরুষ এবং ১২৬৫৪ জন মহিলা।
এ ইউনিয়নে সংস্কৃতিমনা লোকজন বিভিন্ন সময়ে বিভিন্ন জায়গায়অনুষ্ঠান আয়োজনের মাধ্যমে জনগণকে বিনোদন প্রদান করেছে। অত্র ইউনিয়নে আদিকাল থেকেই উল্লেখযোগ্য সংখ্যক আদিবাসী বসবাস করে আসছে এবং ভাষা ও সংস্কৃতির ক্ষেত্রে এই আদিবাসীরা সবসময় একটি স্বতন্ত্র পরিচয় বহন করে এসেছে। পহেলা বৈশাখ, চৈত্রসংক্রান্তি, বর্ষবরণ, নবান্ন পালন, আদিবাসীদের (সাঁওতালদের) ৩০ শে জুনের হুল উৎসব, হিন্দু সম্প্রদায়ের পূজা পার্বনের সময়, মুসলমানদের ঈদ উৎযাপনের সময় এউপজেলায় বেশ উৎসবমুখর পরিবেশের সৃষ্টি হয়। ঢাক, ঢোল, কাসর, তোরংগ,বাঁশী এএলাকার বেশ জনপ্রিয় বাদ্যযন্ত্র। নিজপাড়া মিশন ক্যাথলিক চার্চ শুভ বড়দিন উতসব উল্লেখযোগ্য।
পুর্ব ও দক্ষিনদিকে রয়েছে আত্রাই নদী, ইউনিয়নের মাঝ দিয়ে বয়ে গেছে ছোট ঢেপা নদী ও সারিসুয়া নদী।
দিনাজপুর শহর থেকে বাস যোগে সোজা উত্তরে ৩৫ কিঃ মিঃ অদূরে নিজপাড়া মিশন অবস্থিত । খৃষ্টান সম্প্রদায়ের জন্য দিনাজপুর জেলার এটি একটি ঐতিহ্যবাহী প্রতিষ্ঠান । অবস্থান: ৬নং নিজপাড়া ইউনিয়নের ৫নং ওয়ার্ডে এ মিশন অবস্থিত ।
সংকটমোচন মহাবলী হনুমান
সংকটমোচন মহাবলী হনুমান (ইংরেজী: Sankatmochan Mahabali Hanuman) একটি ভারতীয় টেলিভিশন ধারাবাহিক যেটি সনি এন্টারটেইনমেন্ট টেলিভিশনে ৪ মে ২০১৫ তারিখ খেকে সম্প্রচারিত হয়ে আসছে।
সাইপ্রাস জাতীয় ক্রিকেট দল
সাইপ্রাস ক্রিকেট দল আন্তর্জাতিক ক্রিকেটে সাইপ্রাসের প্রতিনিধিত্ব করে। তারা ১৯৯৯ সালে আইসিসির অনুমোদিত সদস্য হয়। কিন্তু ২০০৬ সালের আগস্ট মাসের আগে তাদের আন্তর্জাতিক ক্রিকেটে অভিষেক হয় নি। তারা ২০০৬ সালের ইউরোপীয় ক্রিকেট চ্যাম্পিয়নশিপের চতুর্থ বিভাগে অংশগ্রহণের মাধ্যমে প্রথম আন্তর্জাতিক ক্রিকেটে অংশ নেয়। সেখানে তারা রানার্সআপ হয়। ২০০৭ সালে তারা ইউরোপীয় চ্যাম্পিয়নশিপ এর তৃতীয় বিভাগে অংশ নেয়, যেখানে তারা ৮ দলের মধ্যে ৭ম হয়। পরে সাইপ্রাস আইসিসি চতুর্থ বিভাগ আয়োজন করে এবং তারা টুর্নামেন্টটিতে চ্যাম্পিয়ন হয়। ২০১১ সালে সাইপ্রাস আইসিসি দ্বিতীয় বিভাগ টি-টুয়েন্টি চ্যাম্পিয়নশিপে অংশ নেয়, যেখানে সুইডেনকে ১০ম স্থান নিরধারনী ম্যাচে হারিয়ে তারা ১০ম হয়। ২৯ ডিসেম্বর ২০১২ অনুসারে আইসিসি ইউরোপীয় টুয়েন্টি২০ র‍্যাংকিঙ্গে সাইপ্রাসের অবস্থান ২৪ তম।
বর্তমানে সাইপ্রাসের ঘরোয়া লীগে ১২টি দল রয়েছে, যেগুলো সাইপ্রাস, দক্ষিণ আফ্রিকা, জিম্বাবুয়ে, শ্রীলঙ্কা, পাকিস্তান, ভারত, অস্ট্রেলিয়া, বাংলাদেশ এবং ইংল্যান্ড এর খেলোয়াড়দের নিয়ে গঠিত। এছাড়াও এখানে একটি টুয়েন্টি২০ প্রতিযোগিতা অনুষ্ঠিত হয়।
নিম্নের তালিকায় সাইপ্রাসের ঘরোয়া ক্রিকেটের দলগুলো রয়েছে।
বিভব
বিভব বা ভোল্টেজ () হচ্ছে বৈদ্যুতিক চাপ ।
পরিবাহীর পরমাণুগুলোর ঋণাত্বক কণিকা বা ইলেকট্রনসমূহকে স্থানচ্যুত করতে যে বল বা চাপের প্রয়োজন তাকে ভোল্টেজ বলে । অন্যভাবে বলা যায় যে, অসীম বা শূণ্য বিভবের স্থান থেকে একটি একক ধণাত্মক চার্জকে 
তড়িৎ ক্ষেত্রের কোন বিন্দুতে আনতে যে পরিমাণ কাজ করতে হয় তা হল ঐ স্থানের বিভব বা ভোল্টেজ। তাই ভোল্টেজ কাজের আরেকটি রূপ।
ভোল্টেজের প্রতীক V এবং একক Volt (ভোল্ট)। যদি অসীম বা শূণ্য বিভবের স্থান থেকে q ধণাত্মক চার্জ তড়িৎ ক্ষেত্রের কোন বিন্দুতে আনতে W পরিমাণ কাজ করতে হয় তাহলে
অসীম বা শূণ্য বিভবের স্থান থেকে যদি 1C(কুলম্ব) ধণাত্মক চার্জকে তড়িৎ ক্ষেত্রের কোন বিন্দুতে আনতে 1J(জুল) কাজ করতে হয় তাহলে ঐ বিন্দুর বিভবকে 1V(ভোল্ট) বলে।
সাধারণত তড়িৎ বিষয়ক বিভিন্ন কাজে বিভব পার্থক্য ব্যবহার করা হয়। কারণ একটি বিন্দু থেকে আরেকটি বিন্দুতে তড়িৎ প্রবাহ করতে হলে অবশ্যই বিভব পার্থক্য সৃষ্টি করতে হবে। তড়িৎ উচ্চ বিভব থেকে নিম্ন বিভবের দিকে প্রবাহিত হয়। কোন বস্তুর ধণাত্মক আধান বৃদ্ধি পাওয়া মানে বস্তুর বিভব বৃদ্ধি পাওয়া। আবার উল্লেখ্য যে, তড়িৎ উচ্চ বিভব থেকে নিম্ন বিভবের দিকে প্রবাহিত হয় কিন্তু পরিবাহীর ইলেক্ট্রন নিম্ন বিভব থেকে উচ্চ বিভবের দিকে প্রবাহিত হয়।
যৌন ফলপ্রসূতা
জনসংখ্যাতত্ত্ব ও জীববিজ্ঞানে ফলপ্রসূতা বলতে কোনো জীব বা জনসংখ্যার প্রজননের "প্রকৃত" হারকে বোঝায়। এর পরিমাপ করা হয় গ্যামেট (ডিম্বাণু, শুক্রাণু) বা অযৌন প্রজনন-এককের সাপেক্ষে। ফলপ্রসূতা যৌন উর্বরতার সাথে তুলনীয়।
জনসংখ্যাতত্ত্ব
জনসংখ্যাতত্ত্ব বলতে মানব জনসংখ্যার সংখ্যাতাত্ত্বিক আলোচনা ও গবেষণাশাস্ত্রকে বোঝায়। সাধারণভাবে এই শাস্ত্রে যে কোনো বাস্তব জনসংখ্যা, অর্থাৎ স্থান ও কাল সাপেক্ষে পরিবর্তনশীল যে কোনো জনসমষ্টির বিশ্লেষণ সম্ভব। এতে উদ্দিষ্ট জনসংখ্যার আয়তন, গঠন ও জনবন্টন সম্বন্ধে আলোকপাত করা যায়, আর সময়, জন্ম, পরিযান, আয়ুবৃদ্ধি ও মৃত্যু প্রভৃতি প্রভাবকের ফলে তার পরিবর্তনের বিশ্লেষণও করা যায়।
জনসংখ্যাতাত্ত্বিক বিশ্লেষণ-পদ্ধতিতে গোটা সমাজের পাশাপাশি নির্দিষ্ট কিছু সূচকের ভিত্তিতে নির্ধারিত জনসমষ্টিরও গবেষণা সম্ভব; এই সূচকগুলোর মধ্যে শিক্ষা, জাতীয়তা, ধর্ম এবং জাতি অন্যতম গুরুত্বপূর্ণ। শিক্ষাপ্রতিষ্ঠানগুলোয় জনসংখ্যাতত্ত্বকে সাধারণত সমাজবিজ্ঞানের শাখা হিসেবে গণ্য করা হলেও আলাদা জনসংখ্যাতত্ত্ব বিভাগেরও অস্তিত্ব আছে।
দ্য রয়েল বেঙ্গল টাইগার (চলচ্চিত্র)
দ্য রয়েল বেঙ্গল টাইগার একটি ভারতীয় বাংলা চলচ্চিত্র। ২০১৪ সালে চলচ্চিত্রটি মুক্তি পায় ।
অভি (আবির চট্টোপাধ্যায়)
সাধারণ বিনম্র ও নিরীহ বাঙ্গালি পরিবারের লোক এবং প্রতিবাদ কি তিনি জানেন না । তিনি তার স্ত্রী অপু (প্রিয়াঙ্কা সরকার) এবং তার ছেলে সঙ্গে কলকাতায় বসবাস করেন । তার একটি ভাড়াটে গত 
ছয় মাস গত তার মাসিক ভাড়া দেয় ন এবং যখনই তিনি সব টাকা পরিশোধের জন্য অনুরোধ করেন তখনই সে অস্বীকার করেন ।অভি কেবল তার অফিসে একজন কমকর্তা । কিন্তু তার নিজের সহকর্মী দিপংকর তাকে হিংসা করে এবং অভির বিরুদ্ধে মিথ্যাচার জন্য সুপারিশ
করে ও অন্যান্য
উপায় তার আরো পতন পরিকল্পনা করতে থাকে । কিন্তু নন্দিনী ও তার অন্যান্য সহকর্মী খুব ভাল বন্ধু ।
২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর
ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ৬ এপ্রিল থেকে ৫ মে, ২০১৫ তারিখ পর্যন্ত ওয়েস্ট ইন্ডিজ সফর করে। স্বাগতিক ওয়েস্ট ইন্ডিজ ক্রিকেট দলের বিপক্ষে তারা তিনটি টেস্টে অংশগ্রহণ করে। এর পূর্বে দলটি সেন্ট কিটস আমন্ত্রিত একাদশের বিপক্ষে দুইটি দুই দিনের প্রস্তুতিমূলক ক্রিকেট খেলায় অংশ নিয়েছে।
১৮ মার্চ, ২০১৫ তারিখে ইংল্যান্ড দলের সদস্যদের নামের তালিকা প্রকাশ করা হয়। ২০১৫ সালের ক্রিকেট বিশ্বকাপ চলাকালে মইন আলী ও ক্রিস উকস গুরুতর আহত হওয়ায় তারা দলে অন্তর্ভুক্ত হননি। কিন্তু দ্বিতীয় টেস্টে মইন আলী পুণরায় যোগ দেন। ক্যাপবিহীন অবস্থায় আদিল রশিদ, অ্যাডাম লিথ ও মার্ক উড দলে অন্তর্ভুক্ত হয়েছেন। এছাড়াও, ২০১৩-১৪ মৌসুমের অ্যাশেজ সিরিজের পর জোনাথন ট্রট প্রথমবারের মতো দলে যোগ দিয়েছেন। প্রথম টেস্টে ৩৮৪ উইকেট দখল করে জেমস অ্যান্ডারসন ইংল্যান্ডের সর্বোচ্চ উইকেটধারীর ভূমিকায় অবতীর্ণ হন।
এ সিরিজটি ১-১ ব্যবধানে ড্র হয়। এরফলে ২০১২ সালে সফরকারী ওয়েস্ট ইন্ডিজের বিপক্ষে উইজডেন ট্রফি জয় করায় তা অদ্যাবধি নিজেদের অনুকূলে রাখে। অ্যান্টিগুয়ায় অনুষ্ঠিত ১ম টেস্টে ড্র হবার পর গ্রেনাডায় ইংল্যান্ড ৯ উইকেটে জয় পায়। কিন্তু ৩য় টেস্ট তিনদিনেই শেষ হয়। ঐ টেস্টের ২য় দিনে ১৮ উইকেটের পতন ঘটে। দ্বিতীয় ইনিংসে ইংল্যান্ড দল মাত্র ১২৩ রানে অল-আউট হলে ১৯২ রানের জয়ের লক্ষ্যমাত্রা ৫ উইকেট হাতে রেখেই অতিক্রম করে ওয়েস্ট ইন্ডিজ দল।
নিম্নবর্ণিত কর্মকর্তাগণ খেলা পরিচালনা করেন:
খুব ডুব
খু্ব ডুব বাংলাদেশী সঙ্গীতঙ্গ শায়ান চৌধুরী অর্ণবের ষষ্ঠ একক স্টুডিও অ্যালবাম যা ২০১৫ সালের ২৮ মে তারিখ বাংলাদেশের ঢাকায় মুক্তি পায়। এই অ্যালবামে মোট ১৩ টি গান অন্তর্ভুক্ত হয়েছে; যেগুলো রচনা করেছেন শায়ান চৌধুরী অর্ণব, টোকন ঠাকুর, রাজিব আশরাফ এবং শাহানা বাজপেয়ী। অ্যালবামটির সঙ্গীত পরিচালনা করেছেন শায়ান চৌধুরী অর্ণব।
পটিয়া সরকারি কলেজ
পটিয়া সরকারি কলেজ দক্ষিণ চট্টগ্রামের একটি শীর্ষস্থানীয় এবং ঐতিহ্যবাহী শিক্ষাপ্রতিষ্ঠান। এটি চট্টগ্রাম জেলার পটিয়া উপজেলার জিরো পয়েন্টে অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত।
অত্র কলেজটি চট্টগ্রাম জেলা পটিয়া থানার পাশে অবস্থিত।
পটিয়া উপজেলায় জিরো পয়েন্টে আরাকান সড়ক সংলগ্ন স্থানে ২.৫ একর জমির উপর কলেজের অবস্থান। পটিয়া ও আনোয়ারা থানার বিশিষ্ট বিদ্যানুরাগী ব্যক্তিদের নিয়ে ১৯৬২ সনে পটিয়া আদর্শ উচ্চ বিদ্যালয়ের ক্যাম্পাসকে কেন্দ্র করে পটিয়া কলেজের আনুষ্ঠানিক যাত্রা শুরু হয়।
১৯৬৩ সনে পটিয়া আদর্শ উচ্চ বিদ্যালয়ের দানকৃত ২.৫ একর জায়গায় কলেজের ভিত্তি প্রস্তর স্থাপন করা হয় এবং আগষ্ট মাসের প্রথম সপ্তাহে ড. আতাউল হাকিম আনুষ্ঠানিকভাবে কলেজের ক্লাস উদ্বোধন করেন। ১৯৬৭ সালের ২৩ জুলাই কলেজের বিজ্ঞান ভবনের ভিত্তিপ্রস্তর স্থাপন করা হয়। ১৯৭১ সনে স্বাধীনতার মহান মুক্তিযুদ্ধে অত্র কলেজ গুরুত্বপূণ ভুমিকা পালন করে। ১৯৭১ সন পর্যন্ত বাবু শান্তিময় খাস্তগীর ও ‍হামিদুর রহমান সাহেবের আন্তরিক সহযোগিতায় আরও ৪.৭৬ একর জমি লাভ করে কলেজের কলেবর বৃদ্ধি হয়। ১৯৭৮ সনে পটিয়া কলেজকে জাতীয়করণ করার ঘোষণা দেয়া হয় ও ১ মার্চ ১৯৮০ সনে কলেজটি জাতীয়করণ করা হয়।
কলেজের অভ্যন্তরেই বিশাল আকৃতির পুকুর অবস্থিত।
ডিগ্রী পাস কোর্স ছাড়াও বর্তমানে ব্যবস্থাপনা, হিসাববিজ্ঞান, গণিত, পদার্থবিজ্ঞান, রসায়ন, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি, দর্শন, বাংলা ও ইংরেজী-এ ১১টি বিষয়ে অনার্স কোর্সের কার্যক্রম চলছে এবং আরো বিষয়ে অনার্স কোর্স চালু প্রক্রিয়াধীন রয়েছে।
সম্প্রতি ব্যবস্থাপনা, হিসাববিজ্ঞান বিষয় নিয়ে মাস্টার্স কোর্স চালু হয়েছে।
বতমানে কলেজে উচ্চ মাধ্যমিক, ডিগ্রী ও অনার্স শ্রেণীর ৫০০০ ছাত্র-ছাত্রীর জন্য ২টি বৃহদাকার ত্রিতল ভবন রয়েছে যার একটিতে বিজ্ঞানাগার সহ ১৮টি শ্রেণীকক্ষ ও অপরটিতে ৯টি শ্রেণীকক্ষ রয়েছে। তাছাড়াও লাইব্রেরীসহ ৬ কক্ষ বিশিষ্ট আরো একটি দিতল প্রশাসনিক ভবন ও ছাত্র/ছাত্রীদের পৃথক কমনরুম রয়েছে।২ কক্ষ বিশিষ্ট পটিয়া সরকারি কলেজ লাইব্রেরীর বইয়ের সংখ্যা প্রায় ৭৬২ টি’র মত।
হোক কলরব
হোক কলরব বাংলাদেশি সঙ্গীতশিল্পী শায়ান চৌধুরী অর্ণবের দ্বিতীয় একক স্টুডিও অ্যালবাম। জানুয়ারি, ২০০৬ সালে বেঙ্গল মিউজিক কোম্পানি লিমিটেড কর্তৃক বাংলাদেশের ঢাকায় এটি মুক্তি পায়।
এই অ্যালবামে মোট বারোটি গান অন্তর্ভুক্ত হয়েছে। অ্যালবামের সঙ্গীত পরিচালনা করেছেন শায়ান চৌধুরী অর্ণব।
২০১৪ সালে যাদবপুর বিশ্ববিদ্যালয় ছাত্র আন্দোলনে প্রতিবাদের ভাষা হিসেবে "হোক কলরব" শব্দবন্ধটি ব্যাপকভাবে ব্যবহার করা হয়েছিল।
চাকা ভেকা
চাকা ভেকা বা গ্যানগেনিয়া কটকটি মাছ এক প্রকার কালচে রঙের, বড় মাথা বিশিষ্ট, স্বাদু পানির কদাকার মাছ। এটি বিভিন্ন নামে পরিচিত, যেমন- চাকা, চেকা-বেকা, চাগা, ব্যাঙ-সাবা, চেকভেগা, চেগাবেগা, কুরকুরি ইত্যাদি। ইংরেজিতে একে Squarehead catfish বা Frogmouth Cat fish বলা হয়। এটি বাংলাদেশ, ভারত ও মায়ানমার অঞ্চলের গঙ্গা-ব্রহ্মপুত্র এবং ইরাবতী নদীর অববাহিকা এলাকার নদী, খাল, বিল, পুকুর ইত্যাদি বিভিন্ন জলাশয়ে পাওয়া যায়। এটি সাধারণত কাদার নিচে লুকিয়ে থাকতে পছন্দ করে এবং অন্ধকার বা অল্প আলোতে ঘোরাফেরা করে থাকে। কুৎসিত বলে এটি সাধারণত খাওয়া হয় না, যদিও এটি বেশ সুস্বাদু। এর বৈজ্ঞানিক নাম Chaca chaca (Hamilton 1822).
জীবিত অবস্থায় মাছটি ধরার পর মাছটি কটকট করে আওয়াজ করে বলে মাছটির নাম রাখা হয় কটকটি। মাছটি দেখতে ধুসর কালচে, মুখটি বড়, পিঠে নায়ের মাস্তুলের ন্যায় একটি বড় কাঁটা ও চেপটা আকৃতির বলে অনেকে এর নাম দিয়েছে চেকভেগা। ব্যাঙ মাছ রাখা হয়েছে দেখতে অনেকটা বেংগাচি আকৃতির বলে।
এদের দেহ সম্মুখে অবনত, পার্শ্বদিকে চাপা এবং পেছনে ক্রমান্বয়ে সরু হয়। মাথাটি বৃহৎ আকৃতির, দৃঢ়ভাবে অবনমিত এবং আয়তাকার।
কটকটি মাছ মূলত কাঁদাপানির মাছ। মাছটি জলাশয়ের পানির নিচে কাঁদার উপরে বাস করে। কাঁদা খায় এবং পানির উপরিভাগের মরা মাছ পচে কাঁদাতে পড়লে কটকটি মাছেরা সেগুলো খেয়ে জীবনধারন করে। সাম্প্রতিকালে নদীর পানি ও কাঁদা দূষণের ফলে এই কটকটি মাছের আবাসস্থল নস্ট হয়ে গেছে। যার ফলে এই কটকটি মাছে সংখ্যা দিন দিন কমে যাচ্ছে।
প্রায় সকল নিম্ন এলাকাতেই কটকটি মাছ দেখা যায়। এ থেকে ধারণা করা যায় মাছটির আদি নিবাস সমুদ্র। কোন কোন প্রামান্য চিত্রে সমুদ্রের তলদেশে এসব কটকটি মাছের আকৃতির মাছ দেখতে পাওয়া যায়।
মাছটি বাংলাদেশ, ভারত, নেপাল অঞ্চলে পাওয়া যায়। ভারতের গঙ্গা ও ব্রহ্মপুত্র অববাহিকায় এদের ব্যাপক ভাবে বিস্তৃত।
নীলফামারীয়া সরুমাথা ব্যাঙ
নীলফামারীয়া সরুমাথা ব্যাঙ বা মাইক্রোহাইলা নীলফামারিয়েনসিস (দ্বিপদ নামকরণ:Microhyla nilphamariensis) (সাধারণ নাম:Nilphamarian narrow-mouthed frog) হচ্ছে Microhylidae পরিবারের একটি ব্যাঙের প্রজাতি।
এই প্রজাতি বাংলাদেশের নীলফামারী জেলার সৈয়দপুরের কয়া গোলাহাটে প্রাপ্ত একটি প্রজাতি।
এদের মাথার দৈর্ঘ্য প্রস্থের তুলনায় শতকরা ৭৭ ভাগ। জিনগত গবেষণাইয় দেখা গেছে "Microhyla ornata" প্রজাতির সাথে এদের অনেক মিল আছে।
রাজস্থান রয়্যালস
রাজস্থান রয়্যালস () হল ইন্ডিয়ান প্রিমিয়ার লীগের গোলাপী নগরী খ্যাত জয়পুরের প্রতিনিধিত্বকারী ক্রিকেট দল। বর্তমানে দলটির অধিনায়ক হিসেবে নেতৃত্ব দিচ্ছেন অস্ট্রেলিয়ার অলরাউন্ডার শেন ওয়াটসন এবং কোচের দায়িত্ব পালন করছেন পাডি উপটন। রয়্যালস সাবেক অস্ট্রেলিয়ান স্পিনার শেন ওয়ার্নের অসাধারণ অধিনায়কত্বের উপর ভর করে আইপিএল এর প্রথম সংস্করণে জয়লাভ করেন।
রয়্যালসকে প্রায়শই মানিবল দল হিসেবে বলা হয়ে থাকে। দলীয় সর্বোচ্চ রান সংগ্রকারী হিসেবে শেন ওয়াটসন এবং সর্বোচ্চ উইকেট সংগ্রকারী হিসেবে সিদ্ধার্থ ত্রিবেদী রয়েছেন।
বিশেষ অবদানগুলি হাইলাইট করা হলো
হ্যামিল্টন হিল, পশ্চিম অস্ট্রেলিয়া
হ্যামিল্টন হিল (ইংরেজি: Hamilton Hill), হলো পশ্চিম অস্ট্রেলিয়ার রাজধানী শহর পার্থের একটি শহরতলী। শহরতলীটি দক্ষিণ-পশ্চিম দিকে পার্থের কেন্দ্রীয় ব্যবসা জেলার থেকে দূরে অবস্থিত। এটির স্থানীয় সরকারী এলাকাটি হলো কবার্ণ নগর।
ছুঁয়ে দিলে মন
ছুঁয়ে দিলে মন এশিয়াটিক ধ্বনিচিত্র ও মনফড়িংয়ের যৌথ প্রযোজনায় নির্মিত বাংলা রোমান্টিক চলচ্চিত্র। চলচ্চিত্রটি পরিচালনা করেন শিহাব শাহীন এবং মুল দুটি চরিত্রে অভিনয় করেন আরিফিন শুভ ও জাকিয়া বারী মম। চলচ্চিত্রটি ২০১৫ সালের ১০ই এপ্রিল মুক্তি পায়।
চলচ্চিত্রটিতে হৃদয়পুরের ছেলে আবির। এলাকার বড় ভাইয়ের প্রেমে সাহায্য করতে গিয়ে টিন এজ আবিরের পরিচয় হয় নীলার সাথে। সেই সময়েই দুজনের মধ্যে ভাল লাগা তৈরি হয় কিন্তু এরপরই ঘটে কিছু বিচ্ছিন্ন ঘটনা।
তারা হয়ে যায় আলাদা। দু’জন দু’জনের কাছ থেকে অনেক দূরে। বারো বছর পর একদিন হরতাল-অবরোধের বদৌলতে দুজনের দেখা হয়ে যায়। কিন্তু এই বারো বছরে বদলে গেছে অনেক কিছু। এই বদলে যাওয়া ব্যাপারগুলো নিজেদের আয়ত্তে আনতে যুদ্ধে নামে আবির, আর সেই যুদ্ধে গোপনে সাহায্য করে অদ্ভুত সিদ্ধান্তহীনতায় ভূগতে থাকা নীলা। মূলত এখান থেকেই শুরু হয় ‘ছুঁয়ে দিলে মন’ সিনেমার গল্প।
শূন্য (ব্যান্ড)
'শূন্য' বাংলাদেশের একটি অল্টারনেটিভ রক ব্যান্ড যা ২০০৭ সালে ঢাকায় গঠিত হয়৷ এ পর্যন্ত তাদের পাঁচটি একক এবং পাঁচটি মিক্সড অ্যালবাম মুক্তি পেয়েছে। তাদের প্রথম অ্যালবাম "নতুন স্রোত" ২০০৮ সালে এবং সর্বশেষ অ্যালবাম "লটারি" প্রকাশিত হয় ২০১৭ সালে
ভোকাল এমিল, গিটারবাদক মিচেল, ড্রামার লাবিবকে সহযোগে ২০০৭ সালে ব্যান্ডটি গঠিত হয়। একই বছর ফুয়াদ আল মুকতাদিরের "বন্য" অ্যালবামের "প্রত্যাশা" গানের মধ্য দিয়ে শূন্য ব্যান্ডের যাত্রা শুরু৷ ২০০৮ সালে "রঙ" নামক মিক্সড অ্যালবামে তাদের "স্বপ্নঘুড়ি" শিরোনামে একটি গান প্রকাশ পায়৷ সে বছর তারা "নতুন স্রোত" নামে একক অ্যালবাম প্রকাশ করে৷ ২০১১ ক্রিকেট বিশ্বকাপে গ্রামীনফোনের প্রযোজনায় তারা প্রকাশ করে "শত আশা" শিরোনমে একটি গান। একই নামে অ্যালবামও প্রকাশিত হয়। এছাড়া একই বছর ঢাকা গ্ল্যাডিয়েটরস দলের থিম সং গায় তারা৷ ২০১৫ ক্রিকেট বিশ্বকাপে "চলো বাংলাদেশ" গানটিতেও কণ্ঠ দেয় দলটি। এছাড়া রবি প্রযোজিত "দেশপ্রেমিকের গান" শিরোনমের একটি গানে কণ্ঠ দেয় ব্যন্ডটি।
আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা
ক্রিকেটে পাঁচ-উইকেট প্রাপ্তি বলতে বোলার কর্তৃক কোন একটি ইনিংসে ৫ বা ততোধিক উইকেট লাভ করাকে বুঝায়। এটিকে অনেক সময় ‘ফাইভ-ফর’ অথবা ‘ফিফার’ নামে অভিহিত করা হয়। এ ধরনের প্রাপ্তিকে বোলারের উল্লেখযোগ্য অর্জন হিসেবে বিবেচনা করা হয়ে থাকে। আগস্ট, ২০১৭ সাল পর্যন্ত আন্তর্জাতিক ক্রিকেট অঙ্গনে কমপক্ষে ১৫-বার ৫ উইকেট লাভকারী ৪৬জন বোলার এ অর্জনে যুক্ত হয়েছেন।
অস্ট্রেলিয়ার বিখ্যাত লেগ স্পিনার ও সাবেক অধিনায়ক রিচি বেনো ১৯৫২ থেকে ১৯৬৪ সালের মধ্যে ৬৩ টেস্টে অংশগ্রহণ করেন। উইকেট প্রতি গড়ে ২৭.০৩ রান প্রদান করে তিনি ২৪৮ উইকেট দখল করেন। তন্মধ্যে তিনি ১৬-বার পাঁচ-উইকেট লাভ করতে সক্ষমতা দেখান। ১৯৬২ সালে উইজডেন ক্রিকেটার্স অ্যালমেনাক তাঁকে অন্যতম বর্ষসেরা ক্রিকেটাররূপে নামাঙ্কিত করে। ২০০৭ সালে অস্ট্রেলিয়ান ক্রিকেট হল অব ফেমে অন্তর্ভুক্ত হওয়াসহ জানুয়ারি, ২০০৯ সালে আইসিসি ক্রিকেট হল অব ফেমের উদ্বোধনকালে অন্যতম সদস্য মনোনীত হন। ক্রিকেট লেখক লিও ম্যাককিনস্ট্রি ১৯৯৮ সালে তাঁকে বিশ্ব ক্রিকেটের অন্যতম সেরা কুশলী ক্রিকেটার ও অন্যতম সেরা অল-রাউন্ডার হিসেবে আখ্যায়িত করেন। উল্লেখ্য যে, তিনিই প্রথম ক্রিকেটার যিনি টেস্ট ক্রিকেটে ২০০ উইকেট লাভের পাশাপাশি ২,০০০ রান সংগ্রহ করেছিলেন।
জানুয়ারি, ১৯৫২ সালে সিডনি ক্রিকেট গ্রাউন্ডে ওয়েস্ট ইন্ডিজের বিপক্ষে তাঁর টেস্ট অভিষেক ঘটে। ঐ খেলায় অস্ট্রেলিয়া দল ২০২ রানের বিরাট ব্যবধানে জয় পেয়েছিল। ১৯৫৬-৫৭ মৌসুমে কর্পোরেশন স্টেডিয়ামে ভারতের বিপক্ষে অনুষ্ঠিত খেলায় তিনি প্রথমবারের মতো পাঁচ-উইকেট পান। ঐ টেস্টের প্রথম ইনিংসে নিজস্ব সেরা ৭/৭২ লাভ করেন। ইডেন গার্ডেন্সের তৃতীয় টেস্টের উভয় ইনিংসেই পাঁচ-উইকেট উইকেট পেয়েছিলেন। ঐ টেস্টে তিনি সর্বমোট ১১ উইকেট পান ১০৫ রানের বিনিময়ে যা তাঁর টেস্টে সেরা সংগ্রহ।
পাঁচটি ভিন্ন দেশের বিপক্ষে ১৬-বার পাঁচ-উইকেট উইকেটে পেয়েছেন যাতে তাঁর দল হারেনি। পাঁচবার পাঁচ-উইকেট নিয়ে ভারত ও দক্ষিণ আফ্রিকার বিপক্ষে তিনি অধিকতর সফলকাম ছিলেন। মোট ১২টি মাঠে তিনি এ অর্জন লাভ করেন। তন্মধ্যে ১১টিই আসে অস্ট্রেলিয়ার বাইরে থেকে। এপ্রিল, ২০১৫ পর্যন্ত সর্বকালের সেরা পাঁচ-উইকেটলাভকারীদের তালিকায় তাঁর অবস্থান ৩১তম।
গোষ্ঠ গোপাল দাস
বাউল সম্রাট গোষ্ঠ গোপাল দাস (১৯৪৮-১৯৮৬), ছিলেন বিখ্যাত বাঙালী লোকসঙ্গীত শিল্পী যা বাংলাদেশে পল্লীগীতি নামে পরিচিত, যা সমৃদ্ধ হয়েছিল ভাটিয়ালি, ভাওয়াইয়া, জারি, মুর্শিদী ইত্যাদি ধারার সঙ্গীতের মাধ্যমে।
গোষ্ঠ গোপাল দাস ১৯৪৮ সালে ভারতের পশ্চিমবঙ্গের, বগুলায় জন্ম নেন। তিনি ১৯৮৬ সালে মারা যান।
বাদশাহী মসজিদ
বাদশাহী মসজিদ () পাকিস্তানের লাহোরে অবস্থিত পাকিস্তান ও দক্ষিণ এশিয়ার দ্বিতীয় বৃহত্তম মসজিদ এবং পৃথিবীর পঞ্চম বৃহত্তম মসজিদ। ষষ্ঠ মুঘল সম্রাট আওরঙ্গজেব ১৬৭১ সালে এই মসজিদটি নির্মাণ করেন এবং ১৬৭৩ সালে নির্মাণ কাজ সম্পন্ন হয়। এই মসজিদ সৌন্দর্যের দিক থেকে মুঘল সম্রাজ্যের স্মৃতি বহন করে। পাকিস্তানের লাহোরের ইকবাল পার্কে অবস্থিত মসজিদটি একটি অন্যতম প্রধান পর্যটক আকর্ষণকারী স্থান।
সানরাইজার্স হায়দ্রাবাদ
সানরাইজার্স হায়দ্রাবাদ (, ) (প্রায়ই সংক্ষিপ্তাকারে SRH বলা হয়) হল হায়দ্রাবাদ শহর ভিত্তিক ইন্ডিয়ান প্রিমিয়ার লীগ (আইপিএল) এর একটি ক্রিকেট প্রতিনিধিত্বকারী একটি দল। দলটি সান টিভি চ্যানেল নেটওয়ার্কের কালানিথি মারানের মালিকানাধিন। টম মুডি প্রধান কোচ এবং সাইমন হেমলেট দলটির সহকারী কোচের দায়িত্ব পালন করছেন। কৃশ শ্রীকান্ত ও ভিভিএস লক্ষ্মণ দলটির প্রশিক্ষকের দায়িত্ব পালন করছেন। এছাড়াও মুত্তিয়া মুরালিধরন বোলিং কোচ ও পরামর্শদাতা হিসেবে কাজ করছেন।
এরা ২০১৬ সালের আইপিএল এ ব্যাপক প্রতিযোগিতায় প্রথমবার ট্রফি জয় করে।
বিশেষ অবদানগুলি হাইলাইট করা হলো
আলকরা ইউনিয়ন
আলকরা চৌদ্দগ্রাম উপজেলার কুমিল্লা জেলার অন্তর্গত একটি ইউনিয়ন।
চৌদ্দগ্রাম উপজেলার ভূ-প্রকৃতি ও ভৌগোলিক অবস্থান এই উপজেলার মানুষেরভাষা ও সংস্কৃতি গঠনে ভূমিকা রেখেছে। বাংলাদেশের দক্ষিণ-পূর্বঅঞ্চলেঅবস্থিত এই উপজেলাকে ঘিরে রয়েছে ভারতের ত্রিপুরা রাজ্য, ঢাকা বিভাগ ও চট্টগ্রাম বিভাগের অন্যান্য উপজেলাসমূহ। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়।যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণেরপ্রবণতা রয়েছে। চৌদ্দগ্রাম উপজেলার আঞ্চলিক ভাষার সাথে সন্নিহিত ঢাকা অঞ্চলের ভাষার, লাকসাম উপজেলার আঞ্চলিক ভাষায় নোয়াখালি এলাকার ভাষারঅনেকটাই সাযুজ্য রয়েছে। ভাষা, সংস্কৃতিতে ব্যাপক প্রভাব ফেলেছেবলেবিশেষজ্ঞরা মনে করেন।
এই এলাকার ইতিহাস পর্যালোচনায় দেখা যায় যে চৌদ্দগ্রাম সভ্যতাবহুপ্রাচীন। এই এলাকায় প্রাপ্ত প্রত্নতাত্ত্বিক নিদর্শন ওবৌদ্ধবিহারেরধ্বংসাবশেষ প্রাচীন সভ্যতার বাহক হিসেবে দেদীপ্যমান। এছাড়াওএএলাকায় কিছুক্ষুদ্র জাতিসত্বা বসবাস করে যাদের নিজস্ব ভাষা ওসংস্কৃতিরয়েছে। সাংস্কৃতিক পরিমন্ডলে চৌদ্দগ্রাম অবদানও অনস্বীকার্য।
কলেজ
মাধ্যমিক বিদ্যালয়
প্রাথমিক বিদ্যালয়
"'মাদ্রাসা"
১। ঢাকা-চট্ট্রগ্রাম মহাসড়কের লাটিমী রাস্তার মাথা হইতে ৩ কিঃমিঃ পশ্চিম দিকে আলকরা বাজার সংলগ্ন ইউপি ভবন।
২। ঢাকা-চট্ট্রগ্রাম মহাসড়কের পদুয়া রাস্তার মাথা হইতে ৩ কিঃমিঃ পশ্চিম দিকে লক্ষ্মীপুর বাজার থেকে দক্ষিণ দিকে আলকরা বাজার সংলগ্ন ইউপি ভবন।১। দত্তসার দীঘি
২। ইউপি ভবনhttp://www.alkaraup.comilla.gov.bd
সূরা আশ্‌-শূরা
আস সেজদাহ্ , (, (পরামর্শ), মুসলমানদের ধর্মীয় গ্রন্থ কুরআনের ৪২ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৫৩ টি।
এই সূরার ৩৮ নং আয়াতের وَاَمْرُهُمْ شُوْرَي بَيْنَهُمْ আয়াতাংশ থেকে এর নামকরণ করা হয়েছে। এ নামের তাৎপর্য হলো, এটি সেই সূরা যার মধ্যে শূরা শব্দটি আছে।
শ্রদ্ধা কাপুর
শ্রদ্ধা কাপুর (, জন্ম মার্চ ৩, ১৯৮৯) একজন ভারতীয় চলচ্চিত্র অভিনেত্রী এবং গায়িকা যিনি মূলত বলিউড ছবিতে কাজ করেন। তিনি অভিনেতা শক্তি কাপুরের মেয়ে। তিনি ২০১০ সালে "টীন পাটি" চলচ্চিত্রে একটি সংক্ষিপ্ত ভূমিকায় প্রথম অভিনয় করেন এবং পরবর্তীতে ২০১১ সালে "লাভ কা দ্য এন্ড" চলচ্চিত্রে প্রধান ভূমিকায় অভিনয় করেন। কাপুর "আশিকি ২" রোমান্টিক নাট্য চলচ্চিত্র, এবং পরবর্তীকালে বাণিজ্যিকভাবে সফল থ্রিলার "এক ভিলেন" (২০১৪) এবং সমালোচকদের কর্তৃক বহুল প্রশংসিত নাট্য "হায়দার" চলচ্চিত্রে তার চরিত্রে অভিনয়ের জন্য শ্রেষ্ঠ অভিনেত্রীর জন্য ফিল্মফেয়ার পুরস্কার মনোনয়ন লাভ করেন।
!scope="row" | "বাগী"
অনিন্দিতা পাল
শৈশবে অনিন্দিতার পিতা-মাতা গুয়াহাটির শিল্পী মিউজিক স্কুলে তাঁর নামভর্তী করেন। সেখানে তিনি দ্বীপেন রয়ের তত্বাবধানে ভারতীয় শ্রাস্ত্রীয় সঙ্গীতের প্রশিক্ষণ প্রাপ্ত করেন। পণ্ডিত অজয় চক্রবর্তী ও জয়দ্বীপ জয়পুরয়ালের থেকে তিনি সঙ্গীতের শিক্ষা লাভ করেন। ২০০১ সনে তিনি গুয়াহাটির কটন কলেজ থেকে ইংরেজি বিষয়ে স্নাতক ডিগ্রী লাভ করেন। শিক্ষা সমাপ্ত করে তিনি সঙ্গীত জীবনের কেরিয়ার উন্নত করার জন্য মুম্বাইয়ে গমন করেন। 
বিলত তিরেবিরায় নামক অ্যালবামে গান গেয়ে তিনি সঙ্গীত জীবন আরম্ভ করেন। অ্যালবামটি ছিল বাউলী কবি কমলানন্দ ভট্টাচার্যের গানের সংগ্রহ। বিলত তিরেবিরায় ও চরাই হালধীয়া পাখিও ধুনীয়া গানের জন্য তিনি জনসাধরনের মন জয় করতে সক্ষয় হয়। এরপর তিনি লগন, সুরর জিঞ্জিরি, সুরঞ্জনা, শ্রতিধারা, বরষুণ ইত্যাদি অ্যালবামে গান গায়। ২০১০ সনে তাঁর নিজস্ব অ্যালবাম তোমার প্রশংসাত মুক্তি পায়। এছাড়াও তিনি বহুসংখ্যক অসমীয়া চলচ্চিত্র যেমন প্রেম ভরা চকুলো, প্রেম আরু প্রেম, দীনবন্ধু, অধীনায়ক, চেনাই মোর ঢুলীয়া, আমি অসমীয়া, জেতুকা পাতর দরে, এখন নেদেখা নদীর সীপারে, রাগ- দ্য হ্রিদম অফ লাভ, গানে কি আনে ইত্যাদিতে গান ও বাংলা চলচ্চিত্র কুমাওনের কন্যা ও হিন্দি চলচ্চিত্র স্ট্রিংস, হামরাহি, ধারা ইত্যাদিতে গান গেয়েছেন। ছত্তীসগড়ের চলচ্চিত্র ভকলায় তিনি লতা মাঙ্গেসকরের সহিত তিনি গান গেয়েছেন । এছাড়াও তিনি ভারতের বিভিন্ন প্রান্তে বিভিন্ন বিখ্যাত গায়ক যেমন বাবুল সুপ্রিয়, অণুপ জলুটা ইত্যাদির সহিতও গান গেয়েছেন।
পুণ্য
পুণ্য শব্দটি প্রধানত ধর্মীয় ভক্তি বা আধ্যাত্মিকতাকে বোঝাতে ব্যবহৃত হয়। পুণ্যের প্রচলিত ধারণাসমূহের একটি অতি সাধারণ উপাদান হল নম্রতা বা নিরহঙ্কারিতা। এছাড়া বিভিন্ন ধর্মে ঈশ্বরের সান্নিধ্য ও সহায় লাভের উপায়কেও পুণ্য হিসেবে নির্দেশ করা হয়েছে।
পলিটেকনিক
পলিটেকনিক বলতে যন্ত্র সংক্রান্ত প্রকৌশল ক্ষেত্রের একটি ধরন বুঝায়।
ডিডি ন্যাশনাল
ডিডি ন্যাশনাল (এছাড়াও ডিডিওয়ান নামেও পরিচিত) হল একটি ভারতীয় রাষ্ট্রীয় মালিকানাধীন সাধারণ বিনোদনমূলক টেলিভিশন চ্যানেল। এটি ভারতীয় পাবলিক সার্ভিস ব্রডকাস্টিং কর্পোরেশের পোত চ্যানেল এবং ভারতের সবচেয়ে ব্যাপকভাবে উপলব্ধ টেরেস্ট্রিয়াল টেলিভিশন চ্যানেল হিসেবে পরিচিত।
ডিডি ন্যাশনাল ভারত সরকারের জাতীয় চ্যানেল কিন্তু সম্পাদকীয়তার স্বাধীনতা রয়েছে।
ডিডি ন্যাশনাল শক্তিমানের প্রায় ৪০০তম পর্ব সম্প্রচার করে।
বিট লবণ
বিট লবণ বা বিট নুন যার আরেক নাম "সুলেমানি লবণ"; (, , , ; , , ) এক প্রকারের খনিজ লবণ।
সাধারণত বিটলবণ বাংলাদেশ, ভারত, পাকিস্তান, নেপাল এর কাছাকাছি হিমালয় লবণ সমৃদ্ধ থেকে মাটির নিচ হতে উত্তোলন করা হয়। 
বাংলাদেশ, পাকিস্তান, ভারত ও নেপালে এই লবনের খনি আছে।
সোডিয়াম সালফেট সমৃদ্ধ ঔষধী গুণের এই লবণ রূপ চর্চার ক্ষেত্রেও ব্যবহার করা হয়ে থাকে।
১৯৯৬ গ্রীষ্মকালীন অলিম্পিকে নেপাল
নেপাল, মার্কিন যুক্তরাষ্ট্রের আটলান্টাতে অনুষ্ঠিত ১৯৯৬ গ্রীষ্মকালীন অলিম্পিকে অংশগ্রহণ করে।
পুরুষদের ম্যারাথন
নারী ম্যারাথন
২০০০ গ্রীষ্মকালীন অলিম্পিকে নেপাল
নেপাল, অস্ট্রেলিয়ার সিডনিতে অনুষ্ঠিত ২০০০ গ্রীষ্মকালীন অলিম্পিকে অংশগ্রহণ করে।
নব্বইয়ের স্বৈরাচার বিরোধী আন্দোলন
৯০ এর আন্দোলনের সূচনা হয় ১৯৮২ সালের ২৪শে মার্চ যখন তৎকালীন সেনাপ্রধান লেঃ জেঃ হুসেইন মুহাম্মদ এরশাদ একটি সামরিক অভ্যুত্থানের মাধ্যমে বাংলাদেশের রাষ্ট্র ক্ষমতা দখল করেন । সে সময় বাংলাদেশের রাষ্ট্রপতি ছিলেন বিএনপি মনোনীত ও জনগণের প্রত্যক্ষ ভোটে নির্বাচিত বিচারপতি আব্দুস সাত্তার। সেনাপ্রধান লেঃ জেঃ হুসেইন মুহাম্মদ এরশাদ রাষ্ট্র ক্ষমতা দখল করেই সামরিক আইন জারি করেন । সেই সামরিক শাসনের বিরুদ্ধে প্রথম প্রতিবাদ করে ছাত্ররা । ১৯৮৩ ও ১৯৮৪ সালে বেশ কয়েকটি ছাত্র সংগঠনের সমন্বয়ে গড়ে উঠা ছাত্র সংগ্রাম পরিষদের মিছিলে সেনাবাহিনীর হামলায় জাফর, জয়নাল, কাঞ্চন, দীপালী সাহা সহ অনেক ছাত্র/ছাত্রী নিহত হয় । তখন থেকে জেনারেল এরশাদের বিরুদ্ধে একটি লাগাতার ছাত্র আন্দোলন শুরু হয়। জেনারেল এরশাদের বিরুদ্ধে ছাত্র আন্দোলনের সমাপ্তি ঘটে ১৯৯০ সালের ৬ই ডিসেম্বর। ১৯৯০ সালের ১০ই অক্টোবর জেহাদ নামে একজন ছাত্র পুলিশ কর্তৃক গুলিবিদ্ধ হলে সেই মৃত জেহাদের লাশকে কেন্দ্র করে ঢাকা বিশ্ববিদ্যালয়ের অপরাজেয় বাংলার পাদদেশে তৎকালীন ক্রিয়াশীল সকল ছাত্র সংগঠনের নেতৃবৃন্দ সেখানে উপস্থিত হয় । ২৪টি ছাত্র সংগঠনের নেতৃবৃন্দের উপস্থিতিতে গড়ে উঠে "সর্বদলীয় ছাত্র ঐক্য" । উল্লেখ্য এই সর্বদলীয় ছাত্র ঐক্য গড়ে উঠার আগে বৃহৎ দুই ছাত্র সংগঠন বাংলাদেশ জাতীয়তাবাদী ছাত্র দল ও বাংলাদেশ ছাত্রলীগ আলাদাভাবে এরশাদ বিরোধী আন্দোলনে সক্রিয় ছিল । সর্বদলীয় ছাত্র ঐক্য গঠনের মাধ্যমে ছাত্র সংগঠনের সকল শক্তি একই জায়গায় মিলিত হয়েছিল । এছারাও আরও কিছু শক্তিশালী বামধারার ছাত্র সংগঠন যথেষ্ট পরিমাণে সাংগঠনিক শক্তির অধিকারী ছিল এর মধ্যে উল্লেখযোগ্য ছিল বাংলাদেশ ছাত্র ইউনিয়ন, জাসদ সমর্থিত বাংলাদেশ ছাত্রলীগ , সমাজতান্ত্রিক ছাত্র ফ্রন্ট, বাংলাদেশ ছাত্র মৈত্রী ইত্যাদি । সব কয়টি ছাত্র সংগঠনের মিলিত শক্তির আন্দোলনের কাছে সেনাবাহিনী সমর্থিত জেনারেল এরশাদ টিকতে পারে নাই । সর্বদলীয় ছাত্র ঐক্য এর আন্দোলনের সাথে দেশের জনগণ সম্পৃক্ত হলে তা গণ আন্দোলন থেকে গণ অভ্যুত্থানে রুপ নেয় । সেই গণ অভ্যুত্থানে জেনারেল এরশাদ ৪ঠা ডিসেম্বর পদত্যাগের ঘোষণা দেন এবং ৬ই ডিসেম্বর আনুষ্ঠানিকভাবে পদত্যাগ করতে বাধ্য হন । দীর্ঘ ৯ বৎসর পরিচালিত আন্দোলন ১৯৯০ এ এসে গণ আন্দোলনের রুপ নেয় । সেই গণ আন্দোলনে এরশাদ পদত্যাগ করেছিল । ইতিহাসে তা ৯০'র আন্দোলন হিসেবে পরিচিত । ১৯৯০ এর আন্দোলনের সফল সমাপ্তি ঘটেছিল মূলত ছাত্রনেতাদের দৃঢ়তায় । তৎকালীন ছাত্র নেতারা নিজ নিজ রাজনৈতিক পিতৃ সংগঠনের নির্দেশ উপেক্ষা করে , সকল আপোষকামী প্রস্তাবের বিপক্ষে দৃঢ় থাকায় ৯০'র আন্দোলনের সফল সমাপ্তি ঘটেছিল ।
সাহালে হিমবাহ
সাহালে হিমবাহ () ওয়াশিংটন, যুক্তরাষ্ট্রের উত্তর ক্যাসকেড জাতীয় উদ্যান-এর সাহালে পর্বতের দক্ষিণ ঢালে অবস্থিত একটি হিমবাহ। এর দৈর্ঘ্য প্রায় এবং এবং থেকে এর ঢাল নেমে এসেছে। সাহালে ডেভেনপোর্ট হিমবাহ দ্বারা উত্তরপূর্বে এবং কুইয়েন সেইব হিমবাহ দ্বারা উত্তর দিকে শৈলশিরা দ্বারা পৃথকীকৃত।
আহমেদ হোসেইন
আহমেদ হোসেইন (১৮৯৬ - ১৯৬১), ছিলেন একজন রাজনীতিবিদ যিনি ১৯৪৬/৫৭-এ হোসেন শহীদ সোহ্‌রাওয়ার্দীর মন্ত্রীসভার কৃষি, বন ও মৎস্য মন্ত্রনালয়ের মন্ত্রী হিসেবে দায়িত্ব পালন করেন। তিনি রংপুর জেলা পরিষদের (অখণ্ড বাংলা) চেয়ারম্যান ১৯৫৫/৫৬-এ আবু হোসেন সরকার-এর মন্ত্রিসভায় পূর্ব পাকিস্তানের কৃষি মন্ত্রী হিসেবে দায়িত্ব পালন করেন। ১৯৩৭ থেকে ১৯৫৮ সাল পর্যন্ত তিনি এমএলএ ও সংসদ সদস্য হিসেবে তার গাইবান্ধা জেলার তার নির্বাচনী এলাকা স্বাগতা ও ফুলছরির প্রতিনিধিত্ব করেন।
নাটোর সরকারী বালক উচ্চ বিদ্যালয়
নাটোর সরকারি বালক উচ্চ বিদ্যালয় বাংলাদেশের নাটোর সদরের একটি বিদ্যালয়। পূর্বে এই বিদ্যালয়ের নাম ছিল জিন্নাহ স্কুল। এখানে তৃতীয় থেকে দশম শ্রেণী পর্য্যন্ত পাঠদান করা হয়ে থাকে।
বর্তমান বিদ্যালয়টি ১৯১০ সালে নাটোর চৌধুরী বাড়ির শিক্ষানুরাগী সমাজসেবক খান বাহাদুর এরশাদ আলী খান চৌধুরী শহরের মীরপাড়ায় স্থানীয় লোকজনের সহায়তায় মাদ্রাসা-ই-আঞ্জুমানিয়া নামে প্রতিষ্ঠা করেন। ১৯১৯ সালে প্রতিষ্ঠানটি আঞ্জুমানিয়া মিডল ইংলিশ স্কুল নাম লাভ করে। ১৯৪৭ সালে দেশ বিভাগের পর পাকিস্তানের প্রতিষ্ঠাতা মোহাম্মদ আলী জিন্নাহর নামানুসারে স্কুলটি জিন্নাহ মেমোরিয়াল ইংলিশ হাই স্কুল এবং পরে জিন্নাহ মডেল হাই স্কুল নাম লাভ করে। ১৯৬৮ সালের ১লা মে স্কুলটি সরকারিকরণ করা হয়। দেশ স্বাধীন হওয়ার পর ১৯৭২ সালে স্কুলটির নামকরণ করা হয় নাটোর সরকারি উচ্চ বালক বিদ্যালয় নামে। উত্তোরত্তর ছাত্রসংখ্যা বৃদ্ধি পাওয়ায় এবং স্থান সংকুলান না হওয়ায় ২০০০ সালে বর্তমান স্থানে স্থানান্তর করা হয়।
বিদ্যালয়টি নাটোর পৌরসভার ৭ নং ওয়ার্ডের বড়গাছা মৌজায় ঢাকা-রাজশাহী মহা সড়ক এর দক্ষিণ পাশে অবস্থিত।
মোট একাডেমিক ভবন সংখ্যা ৩। প্রশাসনিক ভবন ২ তলা বিশিষ্ট, একাডেমিক ভবন ১টি ৩ তলা এবং অপরটি ৩ তলা বিশিষ্ট। প্রশাসনিক ভবনে মোট কক্ষ ২০টি। তার মধ্যে ১টি প্রধান শিক্ষকের অফিস কক্ষ। ১টি শিক্ষক মিলনায়তন, ১টি লাইব্রেরী, ৩টি বিজ্ঞানাগার, ১টি কম্পিউটার কক্ষ এবং অবশিষ্ট কক্ষগুলো শ্রেণিকক্ষ হিসাবে ব্যবহৃত হয়। একাডেমিক ভবনসহ মোট ২৩টি শ্রেণিকক্ষ ও ১টি ছাত্র মিলনায়তন। এছাড়াও প্রধান শিক্ষকের বাসভবন এবং ১টি ডরমেটরী ভবন আছে।
আমি আর আমার গার্লফ্রেন্ডস
আমি আর আমার গার্লফ্রেন্ডস) ২০১৩ সালের ভারতীয় বাংলা চলচ্চিত্র। এটির চিত্রনাট্য রচনা এবং পরিচালনা করেছেন মৈনাক ভৌমিক। অভিনয়ে ছিলেন স্বস্তিকা মুখোপাধ্যায়, পার্ণো মিত্র, রাইমা সেন, বিক্রম চ্যাটার্জি, বিশ্বনাথ বসু, নীল মুখার্জি, অণুবর্ত বসু প্রমুখ। তিনজন বাঙালি মেয়ের বন্ধুত্ব এবং তাদের নিজস্ব জগতের মধ্যে এই চলচ্চিত্রের গল্প আবর্তিত হয়েছে।
ভিক্ষা
ভিক্ষা হচ্ছে কোন রকম লেনদেনের চিন্তা ছাড়াই, অপরের অনুগ্রহে অর্থ আদায়ের চেষ্টা। বিভিন্ন জনসমাগমপূর্ন স্থান, যেমন শহুরে পার্ক, ব্যাস্ত বাজার, বাস কিংবা ট্রেন স্টেশনে ভিক্ষুকদের দেখা যায়। অর্থ ছাড়াও তারা খাদ্য, পানীয়, সিগারেট কিংবা অন্যান্য কিছু চেয়ে থাকে।
কানাডিয়ান মেডিক্যাল এসোসিয়েশনের জার্নালে, ভিক্ষুকদের উপর প্রকাশিত এক গবেষণা থেকে দেখা যায়, ৭০% ভিক্ষুকই একটি নিম্ন-আয়ের চাকুরির দিকে আগ্রহ প্রকাশ করে। মূলত, তাদের আগ্রহ একটি 'নিয়মিত আয়' অথবা 'উদ্বাস্তু অবস্থার উন্নতিসাধনের' দিকে থাকে। যদিও, তাদের অনেকেই মনে করে মানসিক, স্বাস্থ্যগত কিংবা স্বল্প-দক্ষতার কারনে তারা সাধারণ চাকুরির অনুপযোগী।
ইতিহাসের আদি থেকেই মানব সমাজে ভিক্ষুকেরা বিদ্যমান ছিল। পৃথিবীর প্রায় সকল শহরেই ভিক্ষাবৃত্তি প্রচলিত ছিল, যদিও এর ধরন কিংবা পদ্ধ্বতিতে বিভিন্ন অঞ্চলে বিভিন্নতা দেখা যায়।
প্রাচীন গ্রীকরা দরিদ্রদের দু'ভাগে ভাগ করে। "ptochos" (গ্রীকঃπτωχός, "নিষ্ক্রিয় দরিদ্র" বা "ভিক্ষুক") এবং "penes" (গ্রীকঃ ποινής, "সক্রিয় দরিদ্র")। এদের মাঝে "penes" বা সক্রিয় দরিদ্রেরা ছিল অপেক্ষাকৃত উচ্চ সামাজিক মর্যাদাসম্পন্ন। নূতন নিয়মে যিশুকে বর্ণনা করা হয় ১ম ভাগ অথবা ভিক্ষুকদের ত্রাণকর্তা হিসেবে, যাদের সাধারণভাবে দরিদ্র কিংবা সমাজের নিকৃষ্টতম বলে মনে করা হত।
১৫৬৬ সালে ভবঘুরে ভিক্ষুকদের বিরুদ্ধে থমাস হারমান একটি আইন জারি করেন। আধুনিক ইংল্যান্ড এর শুরুর দিকে রবার্ট গ্রীন তার কোনি-ক্যাচিং পুস্তিকায় তর্ক উত্থাপন করেন যে, সমাজের "সম্মানিত" ব্যাক্তিদের মাঝে জঘন্যতম অপরাধ বিদ্যমান। দ্য বেগার'স অপেরা তিন পর্বে রচিত একটি গীতিনাট্য যা ১৭২৮ সালে জন গে রচনা করেন। "দ্য লাইফ এন্ড এডভেঞ্চারস অব ব্যাম্ফিল্ড মুর কের‍্যু প্রথম প্রকাশিত হয় ১৭৪৫ সালে। এছাড়াও ইউরোপীয় দেশগুলোতে সমগোত্রীয় আরও লেখক ছিলেন।
জ্যাকসন জে. স্পিলভোগেলের মতে, "অষ্টাদশ শতকে শহর এবং গ্রাম উভয় অঞ্চলেই দারিদ্য ছিল প্রকটভাবে দৃশ্যমান সমস্যা...বোলগ্‌নায় ভিক্ষুকের সংখ্যা ছিল মোট জনসংখ্যার আনুমানিক ২৫ শতাংশ; মাইঞ্জে জনগনের ৩০ শতাংশ ছিল ভিক্ষুক অথবা পতিতা...এ শতকের শেষ দিকে ফ্রান্স ও ইংল্যান্ডের আনুমানিক ১০ শতাংশ মানুষ খাদ্যের জন্য নির্ভর করত শুধুমাত্র অন্যের বদান্যতা কিংবা ভিক্ষার উপর।"
রেনেসাঁস থেকে শুরু হওয়া ব্রিটিশ দরিদ্র আইন ভিক্ষাবৃত্তির উপর বিভিন্ন বিধি-নিষেধ আরোপ করে। বিভিন্ন সময়ে পঙ্গুদের জন্য ভিক্ষা নিষিদ্ধ্ব ছিল। প্রথাটি একটি ওয়ার্কহাউসে রুপলাভ করে। এটি ছিল একটি রাজ্য-নিয়ন্ত্রিত প্রতিষ্ঠান যেখানে, অন্যস্থানে কাজ করতে অপারগদের ভয়ানক পরিবেশে এবং স্বল্প-মাত্রার খাদ্যের বিনিময়ে কাজ করতে বাধ্য করা হত। বিংশ শতকের ওয়েলফেয়ার স্টেট রাজকোষ থেকে অর্থের সাহায্যে দরিদ্রদের মৌলিক চাহিদা পুরনের মাধ্যমে ভিক্ষুকের সংখ্যা ব্যাপকভাবে কমিয়ে আনে।
বিভিন্ন ধর্ম, যেমন, খ্রিস্ট ধর্ম, হিন্দুধর্ম, সুফিবাদ, বৌদ্ধ ধর্ম, জৈন ধর্ম, একটি নির্দিষ্টি শ্রেণীর অনুগামীদের জন্য একমাত্র জীবিকা হিসেবে ভিক্ষা ব্যাবস্থার কথা বলে, যাতে তারা জাগতিক মায়ায় আটকা না পড়ে আত্মিক উন্নতিসাধনের পথে অগ্রসর হতে পারে।
বৌদ্ধ ধর্মে, ভিখু ও ভিখুনীরা ঐতিহ্যগতভাবেই ভিক্ষার উপর নির্ভর করে, এমনকি এক-ই কাজ করেছেন স্বয়ং গৌতম বুদ্ধ। এটা একারনে যে, এতে করে সাধারন মানুষ ভিখুদের খাদ্য, ঔষধ ও অন্যান্য প্রয়োজনীয় দ্রব্যাদি দেয়ার মাধ্যমে ধর্মীয় গুনাবলী অর্জন করতে পারে। ভিখুদের খুব কম-ই খাবার চাইতে হয়; আধুনিক থাইল্যান্ড, কম্বোডিয়া, ভিয়েতনামের গ্রাম ও শহরাঞ্চলজুড়ে দেখা যায়, গৃহস্থ্যরা প্রতি ভোরে স্থানীয় মন্দিরে ভিখুদের খাবার পৌঁছে দেয়। পূর্ব এশিয়াতে ভিখু-ভিখুনীরা তাদের নিজেদের খাদ্যের জন্য চাষাবাদ ও অন্যান্য কাজ ও করে।
নান অব দ্য অ্যাবাভ
নান অব দ্য অ্যাবাভ () "উপরের কোনটিই নয়", সংক্ষেপে নোটা () বা এগেইন্সট অল () বা স্ক্রাচ () ভোট কিছু বিচারব্যবস্থায় বা প্রতিষ্ঠানে একটি ব্যালট মনোনয়ন যার মাধ্যমে কোন ভোটদাতা একটি নির্বাচন-এর সকল প্রার্থীদের অসমর্থন করার মতকে প্রকাশের সুযোগ পায়। এটা এই নীতির উপর ভিত্তি করে তৈরি করা যে, কোন নির্বাচনে না ভোট এর মাধ্যমে মনোনয়নদের নির্বাচনে অসম্মতিতে সম্মতি জানানোর আধিকারও ভোটদাতাদের দরকার।
যে সমস্ত দেশে প্রমিত পদ্ধতি হিসেবে ব্যালটে "নান অব দা এবাভ"-কে অন্তর্ভুক্ত করা হয়েছে তার মধ্যে রয়েছে ভারত ("নান অব দ্য অ্যাবাভ"), গ্রীস (λευκό, সাদা, কিন্তু কোন রাজনৈতিক দলের সাথে সম্পর্কহীন, কেবলমাত্র প্রতীকী।) ইউ. এস. স্টেট অব নেভাদা (নান অব দ্য ক্যান্ডিডেটস), ইউক্রেন (Проти всіх), স্পেন (ভোটো এন ব্ল্যাংকো), এবং কলোম্বিয়া (ভোটো এন ব্ল্যাংকো), [রাশিয়ায় ব্যালটে (Против всех) মনোনয়ন ছিল যেটি ২০০৬ সালে বিলুপ্ত করা হয়। বাংলাদেশ ২০০৮ সালে না ভোটের মনোনয়ন চালু করে। পাকিস্তান ২০১৩ সালের পাকিস্তান নির্বাচনের ব্যালট পেপারে এই সুযোগটি রাখলেও পরে পাকিস্তানের নির্বাচন কমিশন একে বাতিল করে দেয়।
যখন "নান অব দ্য অ্যাবাভ" ব্যালটে তালিকাভুক্ত করা হয়, তখন ভোটের অধিকাংশ নোটাতে পড়ার সম্ভাবনা থাকে যেক্ষেত্রে নোটা নির্বাচনে "বিজয়ী" হতে পারে। সেক্ষেত্রে কতগুলি প্রথাগত পদ্ধতি বলবত হতে পারে যেমন, অফিস খালি থাকা, বিভিন্ন অ্যাপয়েন্টমেন্টে অফিস ভরে থাকা, পুননির্বাচন অথবা এর কোন ফালাফল না থাকতে পারে, যেমন, ভারত-এ বা ইউ. এস. স্টেট অব নেভাদা তে দ্বিতীয় সর্বাধিক ভোট প্রাপকই জয়ী গণ্য হয়।
ভারতের নির্বাচন কমিশন ২০০৯ সালে ভারতের সুপ্রিম কোর্ট-কে জানায় যে তারা "নান অব দ্য অ্যাবাভ" যা সরকার সাধারণত বিরোধিতা করে -একে ভোটারদের জন্য ব্যালটে মনোনীত করতে চায়। পিপলস ইউনিয়ন ফর সিভিল লিবার্টিজ নামে একটি বেসরকারি সংগঠন এর সমর্থনে পাবলিক ইন্টারেস্ট লিটিগেশন নামে বিবৃতি দায়ের করে।
২৭শে সেপ্টেম্বর ২০১৩ তারিখে, ভারতীয় সুপ্রিম কোর্ট আমল করেন যে "নান অব দ্য অ্যাবাভ"-কে নির্বাচনে অন্তর্ভুক্তি করা উচিত এবং ইলেকট্রনিক ভোটিং মেশিন যন্ত্রে এর জন্য বোতাম রাখতে নির্বাচন কমিশনকে নির্দেশ দেন, যাতে ভোটে নাগরিকদের অংশগ্রহণ বাড়াছে নাকি তা লক্ষ্য করা যায়।
নির্বাচন কমিশন আরো ব্যাখ্যা করেছে যে যদিও "নোটা" হিসেবে পড়া ভোট গণনা করা হচ্ছে, এর মাধ্যমে নির্বাচন প্রক্রিয়ার ফলাফল পরিবর্তন করা হবে না। "নোটা" ভোটকে মোট বৈধ ভোট গণনার জন্য এবং নিরাপত্তা আমানত বাজেয়াপ্তকরণ বিষয়ের নির্ধারক হিসাবে বিবেচনা করা হবে না।
২০১৪ সালের ভারতের সাধারণ নির্বাচনে, ১.১ শতাংশ "নোটা" ভোট পড়েছে যা কিনা ৬০ লক্ষাধিক ভোট।
আইন সুখনা
আইন সুখনা সুয়েজ প্রশাসনিক এলাকায় এক শহর। সুয়েজের দক্ষিণে ৫৫ কিমি ও কায়রো থেকে পূর্বে ১২০ কিমি দূরে। শব্দটি আরবী যার বাংলা ‘লাল চোখ’ বা ‘ গরম বসন্ত’। কাছে সালফারের উৎস ‘যেবল আতাকা’। সম্প্রতি এখানেও ফেরাউনিক প্রত্নতত্ত্ব পাওয়া গেছে। এখানে পাথরে খোদাই কিছু লেখা আবিস্কৃত হয়েছে। যা ২০০০ বছর আগের মেন্তোহোতেপ ৪, ১১তম রাজবংশের শেষ রাজার লিখিত। খৃঃপূঃ ২৪০০ বছরের জিদকারী ইসাসীর লেখাও পাওযা গেছে। তিনিও রাজা ছিলেন। এখানে রাজাদের সমুদ্র যাত্রা ও বিশেষ নৌজান ব্যবহারের কথাও রয়েছে। এ ধরনের আরো একটি এলাকা আছে, আইনে সুখনা থেকে সামান্য দক্ষিণে ওযাদি আল জারফ। আইন সুখনায় রয়েছে মিশরের পেট্রোলিয়ামের মওজুদ এবং প্রাকৃতিক গ্যাস। এগুলো এখান থেকে উত্তোলন করা হয়। এখানে আরো আছে চিনির রিফাইনারী এবং ভারী শিল্পের স্থাপনা। রাজধানীর প্রচন্ড গরমে এখানে অনেকেই চলে আসেন। মাত্র এক ঘন্টায় আইন সুখনায় আসা যায় বলে ছুঠির দিনে সবার লক্ষ্য থাকে এখানে। লোকজন হয়ত আলেকজান্দ্রিয়া বা আইন সুখনায় আসতে চায়। এখানে আসার জন্য মিশরীয় ও ইউরোপীয় সমানে প্রতিযোগিতা করেন। 
কায়রোর নিকটবর্তী হওযায় আইন সুখনার পযটনের গুরুত্ব বেড়ে গেছে। ছুটির দিনে এখানে দেশী বিদেশী পযটকরা চলে আসেন।
স্যার ভিভিয়ান রিচার্ডস স্টেডিয়াম
স্যার ভিভিয়ান রিচার্ডস স্টেডিয়াম এন্টিগুয়ার নর্থ সাউন্ড এলাকায় অবস্থিত একটি আন্তর্জাতিকমানের ক্রিকেট স্টেডিয়াম। ২০০৭ সালের ক্রিকেট বিশ্বকাপ উপলক্ষে এ স্টেডিয়াম নির্মাণ করা হয়। দশ হাজার দর্শকের আসন ক্ষমতাসম্পন্ন স্টেডিয়ামে প্রয়োজনে দ্বিগুণ করা সম্ভবপর। ওয়েস্ট ইন্ডিজ ক্রিকেট দলেরসাবেক অধিনায়ক ও ব্যাটিং কিংবদন্তী ভিভ রিচার্ডসের সম্মানে এ স্টেডিয়ামের নামকরণ করা হয়।
প্রথান শহর সেন্ট জন্স ও ভিসি বার্ড আন্তর্জাতিক বিমানবন্দর থেকে ১০-২০ মিনিট দূরত্বে এ মাঠের অবস্থান। স্টেডিয়াম নির্মাণে আনুমানিক $৬০ মিলিয়ন মার্কিন ডলার ব্যয় করা হয়। বরাদ্দকৃত অর্থের অধিকাংশই চীন সরকারের আর্থিক অনুদানে ব্যয়িত হয়। ৩০ মার্চ, ২০০৮ তারিখে সফরকারী অস্ট্রেলিয়ার বিপক্ষে টেস্টের মাধ্যমে স্বাগতিক ওয়েস্ট ইন্ডিজ দল এ মাঠের অভিষেক ঘটে। খেলাটি ড্রয়ে পরিণত হয়।
স্টেডিয়ামে দুটি প্রধান স্ট্যান্ড রয়েছে। নর্দার্ন স্ট্যান্ড ও পাঁচ তলাবিশিষ্ট সাউথ স্ট্যান্ড। তন্মধ্যে ২০০৮ সালে প্রচণ্ড বাতাসে সাউথ স্ট্যান্ডের ছাদ ভেঙ্গে পড়ে। অন্যান্য সুযোগ-সুবিধার মধ্যে রয়েছে অনুশীলনের উপযোগী পিচ, প্রশিক্ষণের অবকাঠামো ও প্রচারমাধ্যমে কেন্দ্র। স্বল্প কয়েকটি স্টেডিয়ামের অন্যতম হিসেবে মাঠের নীচ দিয়ে খেলোয়াড়দের চলাচলের ব্যবস্থা রয়েছে।
১৩ ফেব্রুয়ারি, ২০০৯ তারিখে সফরকারী ইংল্যান্ডের বিপক্ষে অনুষ্ঠিত ২য় টেস্ট শুরুর মাত্র ১০ বল পরই খেলা পরিত্যক্ত ঘোষণা করতে হয়। পিচের বাইরে বিপজ্জ্বনক পরিবেশই এরজন্য দায়ী। সাম্প্রতিক বন্যার ফলে অতিরিক্ত বালু ব্যবহারের ফলে বোলিংয়ের সময় বাঁধার কারণ হয়ে দাঁড়ায়। ওয়েস্ট ইন্ডিজ ক্রিকেট বোর্ড ও আইসিসি কর্তৃক দুটি পর্যবেক্ষণ দল মাঠ পরিদর্শন করে। এরফলে আইসিসি বারো মাসের জন্য সকল ধরনের আন্তর্জাতিক ক্রিকেট খেলা আয়োজন থেকে বিরত রাখার পরামর্শ দেয় ও আনুষ্ঠানিকভাবে ওয়েস্ট ইন্ডিজ ক্রিকেট বোর্ডকে সতর্কতামূলক চিঠি প্রদান করে।
খাজা আজমেরী উচ্চ বিদ্যালয়
'খাজা আজমেরী উচ্চ বিদ্যালয় চট্টগ্রামের মোগলটুলী, আগ্রাবাদ বাণিজ্যিক এলাকায় অবস্থিত একটি মাধ্যমিক শিক্ষা প্রতিষ্ঠান। বিদ্যালয়টিতে প্লে গ্রুপ থেকে দশম শ্রেণি পর্যন্ত দুইটি শিফটে শিক্ষাদান করা হয়। প্রতিষ্ঠানটিতে দুটি প্রসাশনিক ভবন দ্বারা শিক্ষাকার্য পরিচালনা করা হয় যার মধ্যে একটি ভবন ছেলেদের এবং অন্যটি মেয়েদের জন্য বরাদ্দ।
খাজা আজমেরী উচ্চ বিদ্যালয় প্রখম দিকে প্রাইমারী স্কুল হিসেবে কার্যক্রম শুরু করে। প্রাইমারী স্কুলটি ১৯৭৪ সালে প্রতিষ্ঠিত হয়। ১৯৭৪ সালে ৭০/৭৫ জন ছাত্র-ছাত্রী নিয়ে প্রতিষ্ঠিত এ স্কুলে এখন প্রায় তিন হাজারের অধিক ছাত্র-ছাত্রী অধ্যয়ন করছে। স্কুলটিতে নিজস্ব ২২ গন্ডা জমিতে দুটি চার তলা (উচ্চ বিদ্যালয়টি ৫তলা) ভবনে তাদের কার্যক্রম পরিচালনা করছে।
খাজা আজমেরী এডুকেশন সোসাইটি দ্ধারা বিদ্যালয়টি পরিচালনা করা হয়।
খাজা আজমেরী এডুকেশন সোসাইটি কর্তৃক পরিচালিত তিনটি প্রতিষ্ঠান রয়েছে।
সোসাইটিটির ভবিষ্যত পরিকল্পনার মধ্যে রয়েছে,
বিদ্যালয়টির শিক্ষা কার্যক্রম বাংলা মাধ্যমে পরিচালিত হয়। বিদ্যালয়টিতে পাঠদানের ক্ষেত্রে ছেলে-মেয়েদের আলাদা ভাবে পাঠদান করা হয়। তবে বিজ্ঞান বিভাগের ক্ষেত্রে তা অনুসরণ করা হয় না। বিদ্যালয়টিতে বর্তমানে ৩১ জন শিক্ষক শিক্ষিকা পাঠদান করান। এবং প্রাইমারী স্কুলটিতে ৫৪ জন শিক্ষক শিক্ষিকা পাঠদান করান। স্কুলটিতে দিবা-রাত্রি দুই শিফটে শিক্ষাদান করা হয়।
সাদা শার্ট, ডিপ-নেভী ব্লু ফুল-প্যান্ট, কালো বেল্ট, সাদা জুতা ও সাদা মোজা।
ডিপ নেভী ব্লু ফ্রক, সাদা বেল্ট, সাদা ওড়না, সাদা স্কার্ফ, সাদা পায়জামা, সাদা জুতা ও মোজা।
এছাড়াও শীতকালীন সময়ে ছেলে-মেয়ে উভয়ের লাল সোয়েটার কিংবা জ্যাকেট পরিধান করা আবশ্যক।
বিদ্যালয়টি প্রতি শুক্রবার বন্ধ থাকে। অন্যান্য ছুটির ক্ষেত্রে শিক্ষা বিভাগের ছুটির তালিকা অনুসরণ করা হয়।
বাংলাদেশের পলিটেকনিক ইন্সটিটিউটের তালিকা
পলিটেকনিক ইন্সটিটিউট একটি কারিগরি শিক্ষা প্রতিষ্ঠান, যেখানে প্রাতিষ্ঠানিক শিক্ষার পাশাপাশি বাস্তব ও কর্মমুখী শিক্ষার প্রয়োগ ঘটে। এটি বাংলাদেশ কারিগরি শিক্ষা বোর্ড এর অধীনে পরিচালিত হয়। বাংলাদেশ কারিগরি শিক্ষা বোর্ডের অধীনে পরিচালিত শিক্ষাক্রমগুলো হলো ডিপ্লোমা ইন ইঞ্জিনিয়ারিং, ডিপ্লোমা ইন টেক্সটাইল ইঞ্জিনিয়ারিং, ডিপ্লোমা ইন এগ্রিকালচার, ডিপ্লোমা ইন ফরেস্ট্রি, ডিপ্লোমা ইন মেরিন টেকনোলজি, ডিপ্লোমা ইন হেল্থ টেকনোলজি, এইচএসসি (ব্যবসায় ব্যবস্থাপনা), এইচএসসি (ভোকেশনাল) ও এসএসসি (ভোকেশনাল)। বোর্ড এর অধীনে চার বছর মেয়াদী শিক্ষাক্রম পরিচালিত হয়।
১৮৭৪ সালে তৎকালীন ব্রিটিশ ভারতে ঢাকায় আহসান উল্লাহ স্কুল অব ইঞ্জিনিয়ারিং (বর্তমানের প্রকৌশল বিশ্ববিদ্যালয়) স্থাপিত হয়। তৎকালীন আসাম ও অবিভক্ত বাংলায় সেটিই ছিল একমাত্র কারিগরি শিক্ষা কেন্দ্র। ৪ বৎসর মেয়াদি Uper Subordinate কোর্স দিয়ে তার যাত্রা শুরু হয়। উক্ত কোর্স শেষে উত্তীর্ণ শিক্ষার্থীহণ ওভারসিয়র হিসেবে নিয়োগ পেতেন। 
পরবর্তীতে উক্ত Uper Subordinate কোর্সকে তিন বৎসরে রূপান্তরের মাধ্যমে Licenciate in Engineering নামে পরিবর্তন করা হয়।
১৯৪৭ সালে দেশ বিভাগের সময় উক্ত প্রতিষ্ঠানের নাম ছিল আহসান উল্লাহ ইঞ্জিনিয়ারিং স্কুল এবং তিন বৎসর মেয়াদি ডিপ্লোমা স্তরের প্রকৌশল শিক্ষার ব্যবস্থা ছিল। পরবর্তী কালে এই প্রতিষ্ঠানের নামকরণ করা হয় আহসান উল্লাহ ইঞ্জিনিয়ারিং কলেজ এবং সে সময় ডিপ্লোমা স্তরের প্রকৌশল শিক্ষার পাশাপাশি ডিগ্রি স্তরের প্রকৌশল শিক্ষা প্রবর্তিত হয়। সে সময় ডিপ্লোমা স্তরের প্রকৌশল শিক্ষার নামকরণ ছিল Associate in Engineering।
১৯৪৯ এর ফেব্রুয়ারীতে Council of Technical Education in Pakistan এর রিপোর্ট মোতাবেক ১৯৫৫ সালে করাচী ও ঢাকায় দু’টি পলিটেকনিক ইন্সটিটিউট স্থাপিত হয়। তৎকালীন সি. এল. আই. ডিপার্টমেন্টের অধীনে আমেরিকার ফোর্ড ফাউন্ডেশন-এর অর্থানুকুল্যে স্থাপিত হয় বর্তমানের ঢাকা পলিটেকনিক ইন্সটিটিউট, তখন যার নাম ছিল ইস্ট পাকিস্তান পলিটেকনিক ইন্সটিটিউট (ইপিপিআই)।
আমেরিকার ওকলাহামা স্টেট ইউনিভার্সিটির কারিকুলাম অনুসরনে পরিচালিত তিন বৎসর মেয়াদি চারটি টেকনোলজিতে (সিভিল, মেকানিক্যাল, ইলেকট্রিক্যাল ও পাওয়ার) ১২০ জন শিক্ষার্থী নিয়ে পরিচালিত ডিপ্লোমা স্তরের কোর্সটি Associate in Engineering নামে প্রত্যয়ন হতো।
তৎকালীন আহসান উল্লাহ ইঞ্জিনিয়ারিং কলেজে পরিচালিত ডিগ্রি ও ডিপ্লোমা স্তরের কোর্সে প্রকৌশল বিষয়ে বস্তুগত ব্যবধান ছিল খুব কম, কিন্তু চাকরিতে বেতন, পদমর্যাদা ও সুযোগ সুবিধাগত ব্যবধান ছিল বিরাট। ফলে সে সময়ে ডিপ্লোমা ইঞ্জিনিয়ারদের সংখ্যা বৃদ্ধির সাথে সাথে পুঞ্জিভূত ক্ষোভের বহিঃপ্রকাশ ঘটতে শুরু হয়। তাঁরা সংঘবদ্ধ হবার চেষ্টা করতে শুরু করেন। ১৯৫৮ সাল থেকে আহসান উল্লাহ ইঞ্জিনিয়ারিং কলেজে ডিপ্লোমা ইঞ্জিনিয়ারিং কোর্সে ভর্তি বন্ধ হয়ে যায়।
ষাটের দশকের শেষ ভাগ থেকে শুরু হয় দেশের তৎকালীন প্রতিটি শহরে একটি করে পলিটেকনিক ইন্সটিটিউট স্থাপনের প্রক্রিয়া। তৎকালীন পূর্ব পাকিস্তানে মোট ১৭টি পলিটেকনিক স্থাপিত হয়। ১৯৯৪ সালে বাংলাদেশ সরকারের অধীনে ৩টি নতুন পলিটেকনিক স্থাপিত হয়।
বর্তমানে ৪৯টি সরকারী পলিটেকনিক ইন্সটিটিউট রয়েছে। এর মধ্যে পুরোনো ইন্সটিটিউটের সংখ্যা ২০ টি, যেগুলো পুরোপুরি সরকারি। নতুন রাজস্বভুক্ত ইন্সটিটিউটের সংখ্যা ৫ টি, মনোটেকনিক ইন্সটিটিউট ৪টি, প্রকল্পভুক্ত ১৮ টি ও মহিলা পলিটেকনিক ইন্সটিটিউটের সংখ্যা ৪টি। এছাড়াও ৬৪টি “টেকনিক্যাল স্কুল ও কলেজ” তথ্য সংশোধনে,,,
ফিরোজ আহমাদ ফাহিম 
পুরকৌশল প্রকৌশলী
রয়্যাল চ্যালেঞ্জার্স ব্যাঙ্গালোর
রয়্যাল চ্যালেঞ্জার্স ব্যাঙ্গালোর (; প্রায়শই সংক্ষিপ্তাকারে RCB বলা হয়ে থাকে) হল ইন্ডিয়ান প্রিমিয়ার লীগের বেঙ্গালুরু, কর্ণাটক ভিত্তিক ক্রিকেট প্রতিনিধিত্বকারী একটি দল। দলটি এখন পর্যন্ত দুই বার ফাইনাল খেলতে পেরেছে, যেখানে যথাক্রমে ২০০৯ ডেকান চার্জার্সের কাছে এবং ২০১১ সালে চেন্নাই সুপার কিংসের কাছে পরাজিত হয়। এছাড়াও দলটি ২০১১ সালের চ্যাম্পিয়ন্স লীগ টুয়েন্টি২০ প্রতিযোগীতায় রানার্স আপ হওয়ার গৌরব অর্জন করে। চ্যালেঞ্জার্সের ঘরের মাঠ হল ব্যাঙ্গালোরের এম চিন্নাস্বামী স্টেডিয়াম।
বর্তমানে দলটির অধিনায়ক হিসেবে বিরাট কোহলি এবং ড্যানিয়েল ভেট্টোরি কোচ হিসেবে দায়িত্ব পালন করছেন। বিজয় মালিয়া দলটির মালিক। এছাড়াও দলটির পরিচালক হিসেবে রয়েছেন সিদ্ধার্থ মালিয়া।
বিশেষ অবদানগুলি হাইলাইট করা হলো
মার্ক উড
মার্ক অ্যান্ড্রু উড (; জন্ম: ১১ জানুয়ারি, ১৯৯০) নর্দাম্বারল্যান্ডের অ্যাশিংটনে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ডানহাতি ব্যাটসম্যান হিসেবে মার্ক উড ঘরোয়া ক্রিকেটে নর্দাম্বারল্যান্ড ও ডারহাম ক্রিকেট দলে খেলে থাকেন। পাশাপাশি ডানহাতে ফাস্ট বোলিংয়ে পারদর্শী তিনি।
এমসিসিএ নকআউট ট্রফি প্রতিযোগিতায় ২০০৮ সালে কাউন্টি ক্রিকেটে নর্দাম্বারল্যান্ড দলের পক্ষে নরফোকের বিপক্ষে তার অভিষেক ঘটে। ২০০৮ থেকে ২০১০ মেয়াদে মাইনর কাউন্টিজ চ্যাম্পিয়নশীপ ও এমসিসিএ মাইনর কাউন্টিজ চ্যাম্পিয়নশীপ ক্রিকেটে তিনবার নর্দাম্বারল্যান্ডের পক্ষে খেলেছেন। ২০১১ মৌসুমে ডারহাম এমসিসিইউ দলের বিপক্ষে ডারহামের পক্ষে প্রথম-শ্রেণীর ক্রিকেটে অভিষেক ঘটে তার। ২০১১ সালের ক্লাইডেসডেল ব্যাংক ৪০ প্রতিযোগিতায় নর্দাম্পটনশায়ার দলের বিপক্ষে লিস্ট এ ক্রিকেটে অভিষিক্ত হন তিনি। এরপর শ্রীলঙ্কা এ দলের বিপক্ষে অংশগ্রহণসহ ক্লাইডেসডেল ব্যাংক ৪০ প্রতিযোগিতায় স্কটল্যান্ডের বিপক্ষে অংশ নেন তিনি। ২০১৪ সালে শ্রীলঙ্কা সফরে ইংল্যান্ড লায়ন্স দলের অন্যতম সদস্য ছিলেন তিনি।
মার্চ, ২০১৫ তারিখে ওয়েস্ট ইন্ডিজে সফরে ইংল্যান্ডের টেস্ট দলের সদস্যরূপে তাকেও অন্তর্ভুক্ত করা হয়। কিন্তু সিরিজের কোন খেলায় অংশগ্রহণের সৌভাগ্য ঘটেনি তার। ৮ মে, ২০১৫ তারিখে আয়ারল্যান্ডের বিপক্ষে তার ওডিআই অভিষেক ঘটে। বৃষ্টিবিঘ্নিত ঐ খেলায় তিনি অংশ নিতে পেরেছিলেন।
একই মাসে সফরকারী নিউজিল্যান্ডের বিপক্ষে টেস্ট অভিষেক ঘটে তার। নিউজিল্যান্ডের প্রথম ইনিংসে ৩/৯৩ লাভ করেন। এরপর দ্বিতীয় ইনিংসে ১/৪৭ পান। ঐ টেস্টে তার দল ১২৪ রানে জয় পায়। দ্বিতীয় টেস্টে ২/৬২ ও ১৯ রান ও দ্বিতীয় ইনিংসে ৩/৯৭ লাভ করলেও দল ১৯৯ রানে হেরে যায়। ২৩ জুন, ২০১৫ তারিখে একই দলের বিপক্ষে টুয়েন্টি২০ আন্তর্জাতিকে অভিষিক্ত হন তিনি।
সাধু ভাষা
বাংলা লেখ্য গদ্যের অপেক্ষাকৃত প্রাচীন রূপ; এর নবীন ও বর্তমানে বহুল প্রচলিত রূপটি হলো চলিত। সাধু ভাষা অনেকটা ধ্রুপদী বৈশিষ্ট্যের এবং চলিত ভাষা সর্বসাধারণের জীবন-ঘনিষ্ঠ। ভাষার এই দ্বিধারিক প্রপঞ্চকে বলা হয় দ্বি-ভাষারীতি।
সাধু ভাষার বাক্যরীতি অনেকটা সুনির্ধারিত। এ ভাষায় তৎসম শব্দের প্রয়োগ বেশি। এতে সর্বনাম, ক্রিয়াপদ প্রভৃতির রূপ মৌখিক ভাষার রূপ অপেক্ষা পূর্ণতর। চলিত ভাষা সর্বদাই নতুন নতুন ধ্বনি-পরিবর্তন করে। কিন্তু সাধু ভাষায় শব্দের রূপান্তর খুব বেশি দেখা যায় না। যেমন, চলিত ভাষায় স্বরসঙ্গতি ও অভিশ্রুতির প্রভাব বিশেষভাবে লক্ষণীয়, কিন্তু সাধু ভাষায় তেমনটা দেখা যায় না। চলিত ভাষা অপেক্ষাকৃত চটুল এবং সাধু ভাষা গম্ভীর; তবে ব্যঙ্গরচনা বা রম্যরচনায় চলিত ভাষার মতো সাধু ভাষারও সফল ব্যবহার হতে পারে। অন্যদিকে সাধু ভাষায় আছে এক রকম স্বাভাবিক আভিজাত্য ও ঋজুতা।
উনিশ শতকে বাংলা গদ্যের প্রসারকালে সাধু ভাষার দুটি রূপ দেখা গিয়েছিল : বিদ্যাসাগরী ও বঙ্কিমী। প্রথমটিতে খ্যাত ছিলেন বাংলা গদ্যের অন্যতম প্রাণপুরুষ ঈশ্বরচন্দ্র বিদ্যাসাগর এবং সেই সঙ্গে অক্ষয়কুমার দত্ত। তাঁদের ভাষা বিশুদ্ধ সংস্কৃত শব্দবহুল, যাতে অসংস্কৃত শব্দ পরিহারের প্রয়াস দেখা যায়। কিন্তু দ্বিতীয় রূপের প্রধান পুরুষ বঙ্কিমচন্দ্রের ভাষা সংস্কৃত শব্দবহুল হলেও তা অপেক্ষাকৃত সহজ এবং সে ভাষায় অসংস্কৃত শব্দের প্রবেশ নিষিদ্ধ ছিল না। বঙ্কিমী সাধু ভাষায়ই হরপ্রসাদ শাস্ত্রী, দীনেশচন্দ্র সেন, রবীন্দ্রনাথ ঠাকুর, মীর মশাররফ হোসেন, ইসমাইল হোসেন সিরাজী প্রমুখ সাহিত্যিকের গ্রন্থাবলি রচিত হয়; এছাড়া সমসাময়িক সাহিত্যেও কমবেশি এ ভাষা ব্যবহূত হয়েছে। এভাবে এক সময় সাধু ভাষা বাংলার আদর্শ লেখ্য ভাষা হয়ে ওঠে। সমগ্র বঙ্গদেশে তখন গদ্য-লেখায় ও চিঠি-পত্রাদিতে প্রায়শ এই ভাষা ব্যবহূত হতো; সরকারি কাজকর্ম, বিশেষত আইন-সংশি­ষ্ট দস্তাবেজে এর প্রয়োগ ছিল সর্বাধিক। বর্তমানে দৈনন্দিন কাজকর্ম এবং সাহিত্যে এ ভাষার প্রয়োগ নেই বললেই চলে।
বিদ্যাসাগরী ও বঙ্কিমী সাধু ভাষার দুটি উদাহরণ হলো: ‘এই পরম রমণীয় স্থানে কিয়ৎক্ষণ সঞ্চরণ করিয়া, রাজকুমার অশ্ব হইতে অবতীর্ণ হইলেন এবং সমীপবর্তী বকুলবৃক্ষের স্কন্ধে অশ্ববন্ধন ও সরোবরে অবগাহনপূর্বক, স্নান করিলেন; অনন্তর, অনতিদূরবর্তী দেবাদিদেব মহাদেবের মন্দিরে প্রবেশপূর্বক দর্শন, পূজা, ও প্রণাম করিয়া কিয়ৎক্ষণ পরে বহির্গত হইলেন।’ (বেতালপঞ্চবিংশতি) এবং ‘অনেক দিন আনন্দোত্থিত সঙ্গীত শুনি নাই, অনেক দিন আনন্দ অনুভব করি নাই। যৌবনে যখন পৃথিবী সুন্দর ছিল, যখন প্রতি পুষ্পে পুষ্পে সুগন্ধ পাইতাম, প্রতি পত্রমর্মরে মধুর শব্দ শুনিতাম, প্রতি নক্ষত্রে চিত্রা-রোহিণীর শোভা দেখিতাম, প্রতি মনুষ্য-মুখে সরলতা দেখিতাম, তখন আনন্দ ছিল। পৃথিবী এখনো তাই আছে, কিন্তু এ হূদয় আর তাই নাই।’ (কৃষ্ণকান্তের উইল)
বাংলাদেশি লেখক, সমালোচক ও বুদ্ধিজীবী ড. সলিমুল্লাহ খান ২০০৫ সাল থেকে সাধু ভাষায় লেখালিখি করছেন।
১৯৮২ ফিফা বিশ্বকাপ
১৯৮২ ফিফা বিশ্বকাপ () হল ফিফা বিশ্বকাপের ১২তম আসর যা স্পেনে অনুষ্ঠিত হয়। এই প্রতিযোগিতা অনুষ্ঠিত হয় ১৯৮২ সালের ১৩ জুন থেকে ১১ জুলাই পর্যন্ত। এতে অংশগ্রহন করে ২৪টি দেশ।
বিশ্বকাপের এই আসরের শিরোপাধারী দল হল ইতালি (তৃতীয় শিরোপা)।
১৯৮২ বিশ্বকাপের ফাইনালে জার্মানির সঙ্গে তারদেল্লির গোলেই ২-০ গোলে এগিয়ে গিয়েছিল ইতালি। ম্যাচের মাত্র ২১ মিনিট বাকি থাকায় বিশ্বকাপ জয়ের ব্যাপারে নিশ্চিত হয়ে গিয়েছিল দেশটি। আর তাই গোল করেই পুরো মাঠ দৌড়ে বেড়িয়েছিলেন ইতালিয়ান এই খেলোয়াড়। শেষে ৩-১ ব্যবধানে বিশ্বকাপ জিতে নিয়েছিল ইতালি।
সারচার্জ
সারচার্জ বা সম্পদ কর হচ্ছে এক ধরনের মাসুল। ব্যক্তির সম্পদের ভিত্তি মূল্যের ওপর এ মাসুল আদায় করা হয়।
২০১৪-১৫ অর্থবছরে সারচার্জের ৪টি স্তর নির্ধারণ করেছেন। ২০১৬-১৭ অর্থবছরের করের হার হলোঃ